முன்னாள் ஒலிம்பிக்  ஓட்டப்பந்த வீரர் கரு செல்வரத்னம்  டத்தோ விருது பெற்றார்

கோலாலம்பூர், ஜூன் 6 – 1961ஆம் ஆண்டு முதல் 1965ஆம் ஆண்டுவரை 400 மீட்டர் ஓட்டத்திலும் 400மீட்டர் தடை ஓட்டத்திலும் கொடி கட்டிப் பறந்தவரும் , 1964 ஆம் ஆண்டு தோக்யோ ஒலிம்பிக் உட்பட பல்வேறு அனைத்துலக போட்டிகளில் மலேசியாவை பிரதிநிதித்து கலந்துகொண்டவருமான கரு செல்வரத்தினத்திற்கு மாட்சிமை தங்கிய பேரரசர் அல் சுல்தான் அப்துல்லா பிறந்தநாளில் டத்தோ விருது வழங்கி கௌரவிக்கப்பட்டார். பத்துகாஜாவில் பிறந்து வளர்ந்துவரான அவர் பேரா, ஜோகூர், சபா,கோலாலம்பூர் ஆகிய மாநிலங்களை பிரதிநிதித்தும் 1957 ஆம் ஆண்டு முதல் 1992ஆம் ஆண்டுவரை ஆயுதப்படையில் பணியாற்றியபோது ஓட்டப்பந்தயம் மற்றும் கிரிக்கெட் போட்டிகளில் கலந்துகொண்டு அவர் முத்திரை பிரநிதித்துள்ளார்.

19 வயதில் மலாயா கிரிக்கெட் குழுவிலும் இடம் பெற்ற கரு செல்வரத்தினம் மலேசிய விளையாட்டுத்துறை வரலாற்றில் நீண்ட காலம் பயிற்சியாளர் , போட்டியாளர் , அதிகாரி என்ற பன்முக சேவையாற்றி வந்துள்ளார். 82வயதுடைய கரு செல்வத்தினத்திற்கு இப்போது டத்தோ விருது வழங்கி கௌரவிக்கப்பட்டுள்ளது குறித்து முன்னாள் ஓட்டப்பந்தய வீரர்களான டாக்டர் மணி ஜெகதீசன் மற்றும் நசத்தார் சிங் ஆகியோரும் அவருக்கு வாழ்த்துக்களை தெரிவித்துக் கொண்டனர்.

 Tags
Datuk Karu

finally

he’s


வெள்ளம்  சீரடைந்தது  திரெங்கானுவில்   3ஆவது பள்ளி  தவணை  தொடங்கியது

கோலாதிரெங்கானு , ஜன 1 – திரெங்கானுவில் வெள்ளம் முழுமையாக சீரடைந்ததைத் தொடர்ந்து இன்று மூன்றாவது பள்ளி தவணை சுமுகமாக தொடங்கியது. இதற்கு முன் வெள்ளத்தினால் பாதிக்கப்பட்டிருந்த 74 பள்ளிகளிலும் இன்று பள்ளி தொடங்கியது. வெள்ளத்தினால் மோசமாக பாதிக்கப்பட்டிருந்த பெசுட் மற்றும் கெமமான் மாவட்டத்திலும் இன்று எவ்விர பிரச்சனையும் இன்றி பள்ளி வகுப்பு தொடங்கியதாக திரெங்கானு மாநில கல்வித்துறை இயக்குனர் Abdul Muieh Ngah தெரிவித்தார். வெள்ளத்தினால் பாதிக்கப்பட்ட அனைத்து பள்ளிகளிலும் துப்புறவு பணிகள் நடைபெற்று முடிந்ததைத் தொடர்ந்து அந்த பள்ளிகளைச் சேர்ந்த 5,386 மாணவர்கள் வகுப்பில் கலந்துகொண்டதாக அவர் கூறினார்.

 Tags
flood

Recovered

school

session

smoothly

terengganu

went


நுழைவு அட்டையை பயன்படுத்த முடியவில்லை என்பதால் வாக்குவாதம் ; சுமூகமாக தீர்க்கப்பட்டதாக போலீஸ் தகவல்

தலைநகர், தாமான் ஸ்ரீ செந்தோசா குடியிருப்பு பகுதிக்கு செல்ல பயன்படுத்தப்படும் நுழைவு அட்டை செயல்படாமல் போனதால், அங்கு பணியில் இருந்த பாதுகாவலருக்கும், அப்பகுதியில் வசிப்பதாக நம்பப்படும் ஆடவன் ஒருவனுக்கும் இடையில் வாக்குவாதம் மூண்டதாக கூறப்படுகிறது.

கடந்த ஞாயிற்றுக்கிழமை நிகழ்ந்த அச்சம்பவம் தொடர்பில், 46 வயது நபர் ஒருவர் போலீஸ் புகார் அளித்ததை, பிரிக்பீல்ட்ஸ் போலீஸ் தலைவர் அசிஸ்டன் கமிஸ்னர் அமிஹிசாம் அப்துல் ஷீகோர் உறுதிப்படுத்தினார்.

கத்தி ஆர்ப்பாட்டம் செய்ததோடு, பாதுகாவலருக்கு ஒத்துழைப்பு வழங்கவும் அவன் மறுத்தது தொடக்க கட்ட விசாரணையில் தெரிய வந்துள்ளது.

எனினும், பேச்சு வார்த்தை வாயிலாக அச்சம்பவத்திற்கு சுமூகமான முறையில் தீர்வுக் காணப்பட்டதாக, அமிஹிசாம் சொன்னார். அதனால், அச்சம்பவம் தொடர்பில், ஆருடங்களை வெளியிட வேண்டாம் என அவர் பொதுமக்களை கேட்டுக் கொண்டார்.

முன்னதாக, BMW ரக காரில் பயணிக்கும் அவ்வாடவன், குடியிருப்பு பகுதியில் நுழைய முடியாமல் போனதால், அங்கு பணியில் இருக்கும் பாதுகாவலரை கடுஞ் சொற்களை கொண்டு திட்டி தீர்ப்பதோடு, அவமரியாதையாக நடந்து கொள்ளும் காணொளி ஒன்று ட்விட்டடரில் வைரலானது குறிப்பிடத்தக்கது.

 Tags
Bertengkar

gara-gara

kad akses


குழந்தையை விற்று ஐபோனில் ரீல்ஸ் வீடியோ எடுத்து உல்லாசமாக இருந்த தம்பதி

இந்தியா ஜூலை 27 – ஐபோன் கைப்பேசி வாங்கவும், அதன்மூலம் ரீல்ஸ் பதிவிடவும் ஆசைப்பட்டு எட்டு மாத குழந்தையை விற்ற இந்திய தம்பதி மீது வழக்கு பதியப்பட்டது.

மேற்கு வங்காள மாநிலத்தின் வடக்கு பர்கானாஸ் மாவட்டத்தில் வசிக்கும் ஒரு தம்பதி, வாழ்க்கையை சமாளிக்க முடியாமல் திணறிக் கொண்டிருந்த நிலையில், திடீரென பல பகுதிகளுக்கு சென்று புதிய ஐபோன் ஒன்றின் மூலம் இன்ஸ்டாகிராம் ரீல்ஸ்களை வெளியிட்டு வந்தனர்.

சந்தேகமடைந்த அக்கம்பக்கத்தினர் அவர்களை அணுகி விசாரித்தபோது, தங்கள் குழந்தையை விற்றதை ஒப்புக்கொண்டனர்.

இந்த சம்பவம் குறித்த புகாரின் பேரில் விசாரணை செய்த போலீசார், கர்தா பகுதியில் ஒரு பெண்ணிடம் இருந்து குழந்தையை மீட்டனர்.

குழந்தையின் தாய் கைது செய்யப்பட்ட நிலையில், தந்தை தப்பியோடினார்.

இதற்கிடையில், தம்பதியினர் தங்கள் ஏழு வயது மகளையும் விற்க முயன்றதாக புகார் எழுந்துள்ளது.

 Tags
Indian couple sells eight-month-old baby

to buy iPhone and shoot reels


ஒருவரின் பின்னணி எதுவாகினும் சட்டத்துக்கு உட்பட்டே குற்றம் சாட்டப்படுகிறது ;தேசிய சட்டத் துறை

கோலாலம்பூர், மார்ச் 11 – விசாரணையின் மூலம் திரட்டப்பட்ட ஆதாரங்கள் , வாக்குமூலம் ஆகியவற்றின் அடிப்படையிலே எந்தவொரு தரப்பின் மீதும் குற்றம் சாட்டும் முடிவு எடுக்கப்படுகிறது.

யாருடைய நெருக்குதலாலோ இதர காரணங்களாலோ அத்தகைய முடிவு எடுக்கப்படுவதில்லை என தேசிய சட்டத் துறை தலைவர் Tan Sri Idrus Harun கூறியுள்ளார்.

அதோடு ,அரசியல் நோக்கத்திற்காக குறிப்பிட்ட சில நபர்கள் குற்றம் சாட்டப்படுவதாக எழுந்திருக்கும் குற்றச்சாட்டினையும் அவர் மறுத்தார்.

சட்ட விதிகளுக்கு உட்பட்டு குற்றம் இழைத்ததாக உறுதியான ஆதாரங்கள் இருக்கும் பட்சத்தில் , ஒருவரின் பின்னனியையும் தகுதியையும் கருத்தில் கொள்ளாது யாராக இருந்தாலும் அந்நபர் குற்றம் சாட்டப்படுவார் என அவர் கூறினார்.

முன்னதாக, நீதிமன்றத்தில் நேற்று குற்றம் சாட்டப்பட்ட டான் ஶ்ரீ முஹிடின் யாசின், MACC- மலேசிய ஊழல் தடுப்பு ஆணையத்திடம் தாம் இன்னும் எந்தவொரு வாக்குமூலத்தையும் வழங்காத நிலையில் , எப்படி தேசிய சட்டத் துறை அலுவலகம் தன் மீது குற்றம் சாட்டும் முடிவை எடுத்தது என அவர் கேள்வி எழுப்பி இருந்தார்.

 Tags
AGC

motives

not political

We go by facts


ஆபாச வீடியோவை பகிர்ந்த நண்பனை கண்டித்த மாணவர் ; உடல் செயலிழப்புக்கு இலக்காகும் வரை தாக்கப்பட்டாரா?

ஷா ஆலாம், ஜூலை 13 – பள்ளியின் வாட்ஸ்அப் குழுவில், ஆபாச வீடியோவை பகிர்ந்த நண்பரை கண்டித்த தனது மகன் தலையில் அடித்து உதைக்கப்பட்ட செய்தி அறிந்து தாய் ஒருவர் அதிர்ந்துப் போனார்.

தாக்கப்பட்டதில் தனது மகன் உடல் செயலிழப்பு இலக்காகி முடங்கிக் கிடக்கும் நிலை ஏற்பட்டுள்ளதாகவும், அந்த தாய் தனது மகனின் முகநூல் பதிவில் குறிப்பிட்டுள்ளார்.

தனது மகன் ஆம்புலன்ஸ் மூலமாக மருத்துவமனைக்கு கொண்டு செல்லப்பட்டது குறித்து, பள்ளி தங்கும் விடுதியின் கண்காணிப்பாளரிடமிருந்து தொலைப்பேசி அழைப்பை பெற்றதாக அவர் அந்த பதிவில் குறிப்பிட்டுள்ளார்.

ஆபாச வீடியோவை பகிர்ந்த நண்பரை கண்டித்த தமது மகன், எதிர்பாரா விதமாக திடீரென தலையில் தாக்கப்பட்டது பின்னர் தெரிய வந்ததால், அது குறித்து போலீஸ் புகார் ஒன்றையும் அவர் செய்துள்ளார்.

மருத்துவமனையில் அனுமதிக்கப்பட்டிருக்கும் அந்த பெண்ணின் மகனுக்கு தொடர்ந்து சிகிச்சைகள் அளிக்கப்பட்டு வரும் வேளை ; அவர் கைகளையும், கால்களையும் மெல்ல அசைக்க தொடங்கி இருப்பதாக கூறப்படுகிறது.

 Tags
di kepala lepas tegur

Lumpuh ditendang

rakan sebar video lucah


நிந்தனை  உரை தொடர்பில் கெடா பாஸ்  சமய பிரிவின் முன்னாள்  துணைத்தலைவர் மீது  விசாரணை

கோலாலம்பூர், ஜூன் 28 – Himpunan Kedah Berselawat பேரணியில் கடந்த சனிக்கிழமை கெடா பாஸ் சமய பிரிவின் முன்னாள் துணைத்தலைவர் Zainul Asri Mohd Romli ஆற்றிய உரை நிந்தனை அம்சத்தை கொண்டிருந்ததை தொடர்ந்து அவருக்கு எதிராக போலீசார் விசாரணையை தொடங்கியுள்ளனர். Zainur தடுத்து வைக்கப்படாவிட்டாலும் அவரிடம் போலீசார் வாக்குமூலம் பதிவு செய்திருப்பதாக உள்துறை அமைச்சர் Saifuddin Nasution Isamail தெரிவித்தார். தமது எதிரிகள் கைப்பற்றுவதிலிருந்து கெடாவை Allah காப்பாற்றுவார் என அந்த பேரணியில் Zainul Asri உரையாற்றியதாக கூறப்பட்டது. தாம் தவறு செய்திருப்பதை Zainul Asri போலீசாருடன் நடைபெற்ற முதல் சந்திப்பில் ஒப்புக்கொண்டுள்ளார். அவருக்கு எதிராக புகார் செய்யப்பட்டிருப்பதால் விசாரணை தொடரப்படும் என தமக்கு தெரிவிக்கப்பட்டுள்ளதாக Saifuddin கூறினார்.

 Tags
: Cops probing preacher

Enemies of allah

over his Speech

saifuddin


குறிப்பிட்ட சில தயாரிப்பு பொருட்களுக்கான விலை மறுஆய்வு – கர்டெனியா  ரொட்டி நிறுவனம் அறிவிப்பு

கோலாலம்பூர், செப் 27 – கர்டெனியா ரொட்டி நிறுவனம் தனது குறிப்பிட்ட சில தயாரிப்பு பொருட்களுக்கான விலை மறுஆய்வு செய்யப்படும் என அறிவித்துள்ளது. அக்டோர் 1 ஆம் தேதியிலிருந்து தேர்ந்தெடுக்கப்பட்ட பொருட்களில் மட்டுமே இந்த விலை உயர்வு இருக்கும் என கர்டெனியா பாகேரிஸ் KL Sdn Bhd உறுதிப்படுத்தியது. அதேவேளையில் பெரும்பாலான வாடிக்கையாளர்கள் சிரமத்திற்கு உள்ளாகுவதை தவிர்ப்பதற்காக பலவகையான, வெள்ளை ரொட்டி, கோதுமை ரொட்டி, மற்றும் ‘Toast’em’ தயாரிப்பு பொருட்களுக்கான விலை அதிகரிக்கப்படவில்லையென Gardenia ரொட்டி நிறுவனம் வெளியிட்ட அறிக்கையில் தெரிவிக்கப்பட்டுள்ளது. தேர்ந்தெடுக்கப்பட்ட சில பொருட்களுக்கு மட்டுமே விலை அதிகரிக்கப்பட்டுள்ளதாக கர்டெனியா ரொட்டி நிறுவனம் தெரிவித்துள்ளது.

 Tags
annouces price review

Gardenia

of certain products


தவறாக பயன்படுத்தப்பட்ட வர்த்தக லைசென்ஸ்-யை DBKL ரத்து செய்யும் ; பிரதமர் அன்வார் அறிவிப்பு

கோலாலம்பூர், ஜூன் 15 – தங்களது வணிக உரிமங்களை தவறாக பயன்படுத்தி வியாபாரம் செய்து வந்த, வியாபாரிகளின் மீது தக்க நடவடிக்கை எடுக்கப்படும் என, பிரதமர் Datuk Seri Anwar Ibrahim இன்று தெரிவித்துள்ளார்.

தங்களது வியாபார லைசென்ஸ்களை மற்ற நபரிடம் கொடுத்து வியாபாரம் செய்து வருவதாக கண்டுபிடிக்கப்பட்டால் அவர்களது வியாபார லைசென்ஸ் உடனடியாக ரத்து செய்யப்படும் என்பதனையும் அவர் செய்தியாளர் சந்திப்பில் தெரிவித்துள்ளார்.

வணிக உரிமையாளர்கள் விதிமுறைகளை மீறாமல் இருக்க இம்மாதிரியான செயல் திடடம் வழி வகுக்கும் என்றார்.

 Tags
akan tarik balik lesen perniagaan

DBKL

PM Anwar

yang disalah guna


மருத்துவமனைக்கு அருகில் ‘வீசப்பட்ட’ ஆடவரின் சடலம் மீட்பு

நெகிரி செம்பிலான், சிரம்பானிலுள்ள, தனியார் மருத்துவமனை ஒன்றுக்கு அருகில், உடலில் காயங்களுடன் ஆடவரின் சடலம் கண்டெடுக்கப்பட்டது.

நேற்று காலை மணி 11 வாக்கில், ஆடவர் ஒருவர் உடலில் இரத்த காயங்களுடன் சுயநினைவின்றி விழுந்து கிடப்பதாக பொதுமக்களிடமிருந்து தகவல் கிடைத்தது.

உடனடியாக சம்பவ இடத்திற்கு விரைந்த போலீசார், அவ்வாடவர் இருந்து விட்டதை உறுதிச் செய்ததாக, சிரம்பான் மாவட்ட போலீஸ் தலைவர் அசிஸ்டன் கமிஸ்னர் அரிபாய் தராவி தெரிவித்தார்.

இறந்து கிடந்த 39 வயது நபரிடமிருந்த அடையாள ஆவணங்களை கொண்டு, அவர் யார் என்பது அடையாளம் காணப்பட்டுள்ள நிலையில், அச்சம்பவம் தொடர்பில் விசாரணை தொடர்வதாகவும் அவர் சொன்னார்.

முன்னதாக, மருத்துவமனைக்கு அருகில், ஆடவரின் சடலம் வீசப்பட்டதாக வைரலான செய்தி குறித்து வினவப்பட்ட போது, அவ்வாடவர் எதனால் உயிரிழந்தார் என்பது தெரியவில்லை, சவப்பரிசோதனை அறிக்கைக்காக போலீசார் காத்திருப்பதாக அரிபாய் சொன்னார்.

 Tags
‘dibuang’

dekat hospital

Mayat lelaki


காதலர்களை பிரித்த ‘மீ’ – இப்படியும் நடக்குமா?

சீனா, ஜன 12 – உணவாக மீ பரிமாரப்பட்ட சம்பவம் இரு காதலர்களை பிரித்துள்ளது.

இது கட்டுக்கதை என நீங்கள் நினைக்கலாம். ஆனால் இது உண்மையிலே சீனாவில் நிகழ்ந்த ஒரு சம்பவமாகும்.

20 வயதான பெண் ஒருவர், முதல் முறையாக தன் காதலரின் பெற்றோரை காண, இரண்டரை மணி நேரம் பயணம் செய்து அவர்களின் வீட்டிற்கு சென்றுள்ளார்.

அங்கு, அவருக்கு மீ, முட்டை, கஞ்சி என மிக எளிமையான உணவு வகைகள் மட்டுமே பரிமாறப்பட்டுள்ளது. அதுமட்டுமா, இரு நாட்கள் அங்கு தங்கியிருந்த அவருக்கு தொடர்ந்து எளிமையான உணவு என அவருக்கு பிடிக்காத உணவுகளே பரிமாரப்பட்டதாம்.

இதனால் ஏமாற்றம் அடைந்த அப்பெண், வீடு திரும்பியதுடன் காதலருடன் உறவை முடித்துக் கொண்டுள்ளதோடு இது குறித்து தமது சமூக ஊடகத்தில் புகைப்படத்தோடு தனது ஆதங்கத்தை பதிவிட்டுள்ளார்.

சமூக ஊடகத்தில் அவரது பதிவை இதுவரை 70 லட்சம் பேர் பார்த்துள்ள வேளை, நான்காயிரத்து 300-ருக்கும் அதிகமான கருத்துகள் பதிவிடப்பட்டுள்ளன. அதில் பெரும்பாலானோர், அப்பெண்ணின் முடிவை ஆதரித்துள்ளனர் என்பது குறிப்பிடத்தக்கது.

 Tags
bowl

boyfriend

break up

noodles

over


திடிரென குறுக்கே வந்த மாடு; விபத்தில் பள்ளி மாணவர்  மரணம்

கெடா , ஜூலை 31 – கெடா , ஜாலான் கம்போங் கோத்தா திங்கி எனும் சாலையில் நேற்று மதியம் 6.30 மணியளவில் பள்ளி மாணவர் ஓட்டி சென்ற மோட்டார் சைக்கிள் திடீரென குறுக்கே வந்த மாடு மீது மோதியதில் உயர்நிலை பள்ளி மாணவரின் தலையில் பலத்த காயம் ஏற்பட்டதில் அவர் உயிரிழந்துள்ளார்.

உயிரிழந்த அம்மாணவனுக்கு 14 வயது மற்றும் அவர் கம்போங் பாங்கோல் ஜெனேரியைச் சேர்ந்தவர் என தெரிய வந்துள்ளது.

மேலும் அவரது தலையில் பலத்த காயம் ஏற்பட்டதை அடுத்து நேற்றிரவு 9.35 மணியளவில் அவர் மருத்துவமனையில் அவசர சிகிச்சை பிரிவில் அனுமதிக்கப்பட்டு சிகிச்சை பலனின்றி உயிரிழந்ததாக போலீசார் தெரிவித்துள்ளனர்.

 Tags
maut

Pelajar sekolah

terlanggar lembu melintas


அம்னோவுக்கு நேர்மையான தலைவர்கள்தான் தேவை; கைரி ஜமாலுடின்

கோலாலம்பூர், மார்ச் 9 -அம்னோவுக்கு நேர்மையான தலைவர்கள்தான் தேவையே தவிர ஆமாம் சாமி போடுபவர்கள் அல்ல என கைரி ஜமாலுடின் தெரிவித்திருக்கிறார். எனவே எதிர்வரும்

கட்சித் தேர்தலில் இப்போதைய தலைமைத்துவத்திற்கு ஆதரவாக இருப்பவர்களை தேர்வு செய்ய வேண்டாமென அம்னோவின் முன்னாள் இளைஞர் பிரிவு தலைவருமான கைரி வலியுறுத்தினார். ஆமாம் சாமி போடும் தலைவர்களை கட்சியின் உறுப்பினர்கள் தேர்வு செய்யக்கூடாது என கடந்த ஜனவரி மாதம் அம்னோவிலிருந்து நீக்கப்பபட்டவருமான கைரி கேட்டுக்கொண்டார்.


ஒப்பந்த கால   மருத்துவர்கள்  பிரச்சனைக்கு   3 ஆண்டுகளில்  தீர்வு காண முடியும்

கோலாலம்பூர், மார்ச் 30 – ஒப்பந்தகால மருத்துவர்களில் 1,500 பேர் இவ்வாண்டு நிரந்தரமாக வேலையில் நியமிக்கப்படுவார்கள் என்பதால் அந்த பிரச்சனைக்கு முழுமையாக தீர்வு காண்பதற்கு அரசாங்கத்திற்கு மூன்று ஆண்டுகள் பிடிக்கும் என பிரதமர் டத்தோஸ்ரீ அன்வார் இப்ராஹிம் இன்று மேலவையில் தெரிவித்தார். ஒப்பந்தகால மருத்துவர்களை நிரந்தரமாக சேவையில் நியமிக்க வேண்டும் என்ற கோரிக்கை நீண்ட காலமாக நீடிப்பதால் அவற்றை ஒரு ஆண்டில் தீர்க்க முடியாது. அனைத்து மருத்துவர்களையும் நிரந்தர சேவையில் சேர்த்துக்கொண்டால் ஒரு ஆண்டிற்கு நமக்கு 10 பில்லியன் ரிங்கிட் தேவைப்படுகிறது என அன்வார் கூறினார். எனவேதான் இவ்வாண்டு 1,500 மருத்துவர்களை நிரந்தர சேவையில் சேர்த்துக் கொள்வதற்கு நான் உறுதியளித்துள்ளேன். அடுத்த ஆண்டு அல்லது மூன்று ஆண்டுகளில் இந்த பிரச்சனைக்கு முழுமையாக தீர்வு காணமுடியும் என பிரதமர் கூறினார்.

 Tags
in 3 years

problem can be solved

The contract doctor


சட்டமன்ற தேர்தல் ; 19 லட்சம் வாகனங்கள் நெடுஞ்சாலையை பயன்படுத்தலாம், பயணத்தை திட்டமிட்டு மேற்கொள்ளுமாறு அறிவுத்தல்

கோலாலம்பூர், ஆகஸ்ட்டு 10 – வரும் சனிக்கிழமை, சட்டமன்ற தேர்தல்களை முன்னிட்டு, 19 லட்சம் வாகனங்கள் வடக்கு தெற்கு நெடுஞ்சாலையை பயன்படுத்தலாம் என எதிர்ப்பார்க்கப்படுகிறது.

அதனால், சொந்த ஊர்களுக்கோ, வாக்களிப்பு மையங்களுக்கோ செல்ல விரும்பும் பொதுமக்கள், திட்டமிட்டு தங்கள் பயணத்தை மேற்கொள்ளுமாறு அறிவுறுத்தப்படுகின்றனர்.

குறிப்பாக, இம்மாதம் 11,12 -ஆம் தேதிகளில் நெடுஞ்சாலைகளில் பயணிப்பவர்கள், வழக்கத்தை காட்டிலும் கூடுதல் நேரம் பயணிக்க வேண்டிய சூழல் ஏற்படலாம் என PLUS நடவடிக்கை பிரிவின் மூத்த பொது நிர்வாகி முஹமட் யூசோப் அப்துல் அசிஸ் தெரிவித்தார்.

எனினும், வாகனமோட்டிகளின் வசதிக்காகவும், பாதுகாப்பான பயணத்திற்காகவும் PLUS நிறுவனம் பல வசதிகளை தயார் நிலையில் வைத்துள்ளது.

குறிப்பாக, R&R நெடுஞ்சாலை ஓய்வுப் பகுதிகளிலும், சாலை கட்டண சாவடிகளிலும் அடிப்படை வசதிகள் முறையாக இருப்பது உறுதிச் செய்யப்பட்டுள்ளதோடு, எண்ணெய் நிலையம் உட்பட சேவை முகப்புகள் 24 மணி நேரமும் சேவையை வழங்கும் வகையில் மேம்படுத்தப்பட்டுள்ளது.

அதே சமயம், இம்மாதம் 11-ஆம் தேதி தொடங்கி 13-ஆம் தேதி வரையில், நெடுஞ்சாலைகளில் பழுது பார்க்கும் பணிகள் அல்லது மறுசீரமைக்கும் பணிகள் அனைத்தும் தற்காலிகமாக நிறுத்தப்படும்.

போக்குவரத்து குறித்த மிக அண்மைய நிலவரங்களை தெரிந்து கொள்ள, PLUS நிறுவனத்தின் செயலியையோ, சமூக ஊடகங்களையோ பொதுமக்கள் வலம் வரலாம்.

 Tags
PRN 2023

Rancang perjalanan

trafik dijangka cecah 1.9 juta kenderaan


கான்கிரீட்  துளைக்குள் விழுந்து 3  தினங்களாக உயிருக்குப் போராடி  வரும்  சிறுவன்

ஹனோய், ஜன 3 – வியட்னாமில், கட்டுமானத் தளத்தில் , 35 மீட்டர் ஆழத்திற்கு தோண்டப்பட்ட கான்கிரீட் துளைக்குள் விழுந்து சிக்கிக் கொண்ட 10 வயது சிறுவனை மீட்க, மீட்புக் குழுவினர் கடந்த 3 நாட்களாக போராடி வருகின்றனர். நண்பர்களுடன், பழைய இரும்பு பொருட்களைச் சேகரிக்க சென்ற அந்த சிறுவன், வெறும் 25 சென்டிமீட்டர் குறுக்களவை மட்டுமே கொண்ட குறுகிய குழிக்குள் விழுந்தான். தீயணைப்பு வீரர்கள், போலீஸ் அதிகாரிகள் என நூற்றுக்கணக்கானோர், அந்த சிறுவனை மீட்க இரவு பகழ் போராடி வரும் நிலையில், அச்சிறுவனின் நிலைமை கவலைக்கிடமாக இருப்பதாக அதிகாரிகள் தெரிவித்திருக்கின்றனர்.

 Tags
after

concrete

Nearly

out

pit

reach

three days

trapped

Vietnamese boy


திரையரங்கில் பார்வையாளர் மீது மது பாட்டிலை வீசிய பெண் ; வலுக்கும் கண்டனம்

திரையரங்கில் பேசிக் கொண்டிருந்த ஜோடியை அமைதியாக இருக்குமாறு கேட்டுக் கொண்ட பெண் ஒருவர் மீது, மாதுபான போத்தல் வீசப்பட்ட சம்பவம் கடும் கண்டனத்தை பெற்று வருகிறது.

சுபாங் ஜெயாவிலுள்ள பேரங்காடி ஒன்றின் திரையரங்கில் நிகழ்ந்த அந்த சம்பவம் தொடர்பான காணொளி, @eclent எனும் டிக் டொக் கணக்கில் பதிவிடப்பட்டதை தொடர்ந்து, வைரலாகியுள்ளது.

Barbie திரைப்படம் தொடங்கியதிலிருந்து பேசிக் கொண்டிருந்த அந்த ஜோடியை அமைதியாக இருக்குமாறு கேட்டுக் கொண்ட போது, பெண் ஒருவர் எழுந்து கையில் இருந்த மது போத்தலை வீசி காட்டுமிராண்டித் தனமாக நடந்து கொண்டதாக கூறப்படுகிறது.

அதோடு மட்டுமின்றி, அப்பெண் அநாகரிகமான வார்த்தைகளை பயன்படுத்தி தம்மை அமைதியாக இருக்குமாறு கேட்டுக் கொண்ட நபரை கடித்ததோடு, ஆபாச குறிகளை காண்பித்ததாகவும் அந்த பதிவில் குறிப்பிடப்பட்டுள்ளது.

அச்சம்பவம் தொடர்பில், சம்பந்தப்பட்ட நபர் திரையரங்க நிர்வாகத்திடம் புகார் செய்த போதிலும், இதுவரை நடவடிக்கை எதுவும் எடுக்கப்படவில்லை என கூறப்படுகிறது.

இதுவரை அது தொடர்பான காணொளியை 15 லட்சம் பேர் பார்வையிட்டுள்ளதோடு, 47 ஆயிரத்து 800 லைக்கள் இடப்பட்டுள்ளன. ஆறாயிரத்து 483 முறை அது பகிரப்பட்டுள்ளது.

இதனால் தான் திரையரங்குக்குள் வெளி உணவுப் பொருட்களை எடுத்து செல்ல அனுமதிக்கப்படக்கூடாது என இணையவாசி ஒருவர் அதன் கீழ் பதிவிட்டுள்ளார். அதிகாரத்துவ தரப்பு நடவடிக்கை எடுக்கும் வரை இந்த வீடியோவை வைரலாக்குங்கள் எனவும் குறிப்பிடப்பட்டுள்ளது.

 Tags
Kepada Penonton Lain

Lempar Minuman Beralkohol

Wanita Didakwa


சமையல்  எரிவாயு தோம்பு  வெடித்து காயம் அடைந்த  பெண் மரணம்

ஜோர்ஜ் டவுன், பிப் 26 – பினாங்கு பாயன் லெப்பாஸ் , ஜாலான் புக்கிட்டில் தாமான் பாயு அடுக்கு மாடி குடியிருப்பின் ஆறாவது மாடியில் உள்ள ஒரு வீட்டில் சமையல் எரிவாயு குழாய் வெடித்து கடுமையாக காயம் அடைந்த பெண் ஒருவர் பினாங்கு மருத்துவமனையில் நேற்று இறந்தார். பாதுகாவரான 55 வயதுடைய ஷரிமா அப்துல் ரஹ்மான் மரணம் அடைந்ததை அவரது ஒரே மகனான ஹபிசான் சுலைமான் உறுதிப்படுத்தினார். சம்வம் நடைபெற்ற இரவிலிருந்து தீகிச்சைக்காக மயக்க நிலையில் வைக்கப்பட்டிருந்த தமது தாயார் இறந்ததாக தான அவர் கூறினார். அவரது நிலைமை மோசமானத்தைத் தொடர்ந்து மரணம் அடைந்ததாக ஹபி ஷான் தெரிவித்தார். எரிவாயு குழாய் வெடித்ததைத் தொடரந்து தமது தாயார் உடலில் 60 விழுக்காடு தீக்காயங்ளுக்கு உள்ளானதாக ஹபிசான் கூறினார்.

 Tags
died

gas cylinder blast

in cooking

Woman injured


1MDB பண கையாடல் வழக்கில் ரோஜர் ங்கி-ற்கு 10 ஆண்டுகள்  சிறை

நியு யோர்க் , மார்ச் 10 – 1MDB நிறுவன நிதியிலிருந்து பல பில்லியன் டாலர் பணத்தை திருட உதவிய Goldman Sachs வங்கியின் முன்னாள் ஊழியர் Roger Ng-கிற்கு, அமெரிக்க நீதிமன்றம் 10 ஆண்டுகள் சிறைத் தண்டனையை விதித்தது.

மலேசியாவுக்கான வங்கி முதலீட்டு பிரிவின் முன்னாள் தலைவரான Roger Ng, தனது முன்னாள் முதலாளி Tim Leissner, 1MDB நிதியிலிருந்து பணத்தை கையாட உதவியதோடு, வர்த்தக வாய்ப்புகளைப் பெற அரசாங்க அதிகாரிகளுக்கு கையூட்டு வழங்கியதாக குற்றம் நிரூபிக்கப்பட்டது.

1MDB நிதியிலிருந்து 450 கோடி டாலர் பணம் கையாடப்பட்ட சம்பவம், Wall Street வரலாற்றிலே மிகப் பெரிய மோசடியாக, அமெரிக்க வழிக்கறிஞர்கள் வர்ணித்திருப்பது குறிப்பிடத்தக்கது.

 Tags
banker Roger Ng

ex goldman

to 10 years

US court sentences


பெண்ணின் மூளையில் உயிருடன் நெளியும் புழு?  ; மருத்துவர்கள் அதிர்ச்சி

கான்பெரா, ஆகஸ்ட்டு 29 – ஆஸ்திரேலியாவில், பெண் ஒருவரின் மூளையிலிருந்து, உயிருள்ள ஒட்டுண்ணி புழு ஒன்று அறுவை சிகிச்சை வாயிலாக அகற்றப்பட்ட சம்பவம், பெரும் அதிர்ச்சியை ஏற்படுத்தியுள்ளது.

உலக மருத்துவ வரலாற்றில், அதுபோன்றதொரு விநோத சம்பவம் அடையாளம் காணப்பட்டிருப்பது, இதுவே முதல் முறை என்கிறனர் ஆராய்ச்சியாளர்கள்.

அந்த 64 வயது பெண்ணின் மூளையிலிருந்து, உயிருடன் நெளிந்து கொண்டிருந்த எட்டு செண்டிமீட்டர் நீளமுள்ள ஓபிடாஸ்காரிஸ் (Ophidascaris) வகை புழு அறுவை சிகிச்சை வாயிலாக அகற்றப்பட்டது.

பொதுவாக மலைப்பாம்புகளில் தான் அவ்வகை புழு காணப்படும் என கூறப்படுகிறது.

கடந்தாண்டு, திடீரென ஞாபக மறதி மற்றும் மனச்சோர்வுக்கு இலக்கான அப்பெண்ணை பரிசோதனை செய்த நரம்பியல் மருத்துவர்கள், அவரது மூளையின் வலது முன் மடல் விநோதமாக தோற்றமளிப்பதை கண்டுப்பிடித்தனர்.

மலைப்பாம்பு ஊர்ந்து சென்ற காய்கறி அல்லது கீரைகளை தொட்ட போது அல்லது உண்டது வாயிலாக, அப்பெண் பாதிக்கப்பட்டிருக்கலாம் என நம்பப்படுகிறது.

தற்சமயம், தொற்று நோய் மற்றும் மூளை நிபுணர்களின் கண்காணிப்பில் இருக்கும் அப்பெண்ணின் உடல் நிலை சீராக இருப்பதாக தெரிவிக்கப்பட்டுள்ளது.

 Tags
brain in Australia

found in woman's

Live worm


வானொலி நாடக கலைஞர் சாரதி கிருஷ்ணன் காலமானார்

கோலாலம்பூர், அக் 12 – வானொலி மற்றும் தொலைக்காட்சி ரசிகர்களுக்கு நன்கு அறிமுகமான பிரபல நாடக கலைஞர் சாரதி கிருஷ்ணன் குப்புசாமி தன்னுடைய 71வது வயதில் அவர் நேற்று காலமானார்.

அவர் மேடைகளில் மட்டுமின்றி உள்ளுர் தொலைக்காட்சி நாடகங்களிலும் நடித்துள்ள அவர் பாடகர் என்பதோடு 1980களில் மலேசிய வானொலி , தொலைக்காட்சி நாடகங்கள் மற்றும் மேடை நாடகங்களிலும் நடித்துள்ளார்.

அவரது இறுதிச் சடங்கு நாளை அக்டோபர் 13ஆம்தேதி காலை மணி 11 முதல் 1 மணிவரை

Taman Puncak Jali, Seri Kembangan என்ற முகவரியில் நடைபெற்ற பின்னர் பூச்சோங் 14ஆவது மைலில் உள்ள MPSJ மின் சுடலையில் தகனம் செய்யப்படும்.

 Tags
passes away

Radio dramatist

Sarathi Krishnan


பினாங்கு   ம.இ.கா-வினர் மரியாதை  நிமித்தமாக   லிம் குவான் எங் – கை சந்தித்தனர்

ஜோர்ஜ் டவுன் , ஏப் 3 – பினாங்கு மாநில ம.இ.கா தலைவர் தினகரன் தலைமையிலான குழுவினர் DAP தலைவர் Lim Guan Eng – குடன் அண்மையில் சந்திப்பை நடத்தினர். எதிர்வரும் பினாங்கு சட்டமன்ற தேர்தலில் பாதுகாப்பான தொகுதிகளை ஒதுக்க வேண்டும் என்ற நோக்கத்தில் அந்த சந்திப்பு நடத்தப்பட்டதாக ஆருடங்கள் வெளியாகியுள்ளன . Bagan Dalam மற்றும் Perai தொகுதியை பெறும் முயற்சியில் ம.இ.கா ஈடுபட்டுள்ளதாக அக்கட்சிக்கு நெருக்கமாக தகவல்கள் கூறின.

2008ஆம் ஆண்டு பொதுத் தேர்தலில் பினாங்கு மாநில அரசாங்கத்தை DAP கைப்பற்றுவதற்கு முன் 1970 ஆம் ஆண்டுகளிலிருந்து அவ்விரு தொகுதிகளும் ம.இ.கா வின் பாரம்பரிய தொகுதிகளாக விளங்கின. தற்போது Perai மற்றும் Batu Kawan தொகுதிகள் DAP க்கு பாதுகாப்பான தொகுதியாக கருதப்படுகிறது. இதனிடையே லிம் குவான் எங்குடன் நடைபெற்ற சந்திப்பின்போது Bagan Dalam மற்றும் Perai தொகுதிகள் தொடர்பாக எதுவும் விவாதிக்கப்படவில்லை என பினாங்கு ம.இ.கா தலைவர் J. Dhinagaran இனணையத்தள பதிவேட்டிடம் தெரிவித்தார். அந்த சந்திப்பு கருத்து பரிமாற்றமாகவே இருந்தது என அவர் கூறினார்.

 Tags
courtesy

Guan Eng's

MIC keats

Rumors of

visit


சிரம்பான் மருத்துவமனை மருந்தகம் தீப்  பிடித்தது

சிரம்பான், மார்ச் 17 -நேற்று மாலை, சிரம்பான் Tuanku Jaafar மருத்துவமனையின், மருந்தகப் பிரிவில் தீ ஏற்பட்டதை அடுத்து, அம்மருத்துவமனை ஊழியர்கள் பதற்றம் அடைந்தனர்.

எனினும், அச்சம்பவத்தில் உயிருடற் சேதம் ஏதும் ஏற்படவில்லை என நெகிரி செம்பிலான் சுகாதார இயக்குநர் Datin Dr. Harlina Abdul Rashid தெரிவித்தார்.

தீயணைப்பு வீரர்கள் , சம்பவ இடத்திற்கு விரைவதற்கு முன்பாகவே, தீயை கட்டுக்குள் கொண்டு வர மருத்துவமனையின் பாதுகாப்பு அதிகாரிகளும் பணியாளர்களும் துரிதமாக செயல்பட்டதாக அவர் கூறினார்.

 Tags
caught fire

pharmacy department

The hospital's


விவேகமான   செயல்பாட்டினால்   இந்திய சமூகத்தின்   வாழ்க்கை தரத்தை  உயர்த்த முடியும்   – அந்தோனி லோக்   நம்பிக்கை

ஷா அலாம் , ஜூன் 11 இந்நாட்டிலுள்ள இந்திய சமூகத்தின் வாழ்க்கைத் தரத்தை உயர்த்தும் கடப்பாட்டை ஒற்றுமை அரசாங்கம் கொண்டுள்ளதாக ஜசெக தலைமைச் செயலாளர் அந்தோணி லோக் தெரிவித்துள்ளார். எனினும் விவேகமான செயல்பாட்டின் மூலமே இந்திய சமூகம் எதிர்நோக்கும இந்த பிரச்சனைகளுக்கு தீர்வு காண முடியும் என போக்குவரத்து அமைச்சருமான அந்தோனி லோக் தெரிவித்தார். ஒற்றுமை அரசாங்கத்தின் அமலாக்க ரீதியில் இன்னும் பல பிரச்சனைகளுக்குத் தீர்வு காணப்படாததால் அரசாங்கத்தின் முயற்சிகளில் சுணக்கம் ஏற்பட்டுள்ளதாக அவர் ஒப்புக்கொண்டார்.

15ஆவது பொதுத் தேர்தலுக்கு முன்னர் இந்திய சமூக அமைப்புகளுடன் நான் கூட்டங்களையும் சந்திப்புகளையும் நடத்தியுள்ளேன். எனவே இந்திய சமூகத்தை உதவுவதற்கான கடப்பாட்டை தாம் ஒரு போதும் மறக்கவில்லை என அந்தோனி லோக் வலியுறுத்தினார்.

இந்திய சமூகம் எதிர்நோக்கும் கல்வி, பொருளாதாரம், வேலை வாய்ப்பு மற்றும் சமூகவியல் பிரச்சனைகளை ஒற்றுமை அரசாங்கம் கவனம் செலுத்தி வருகிறது. ஓற்றுமை அரசாங்கத்தின் ஆட்சியில் எந்த பலனும் இதுவரை காணப்படவில்லை எந்த அதிருப்தி மக்கள் மத்தியில் நிலவுவதை பரலாக காண முடிகிறது. இந்திய பட்டதாரி சங்கம் ஏற்பாடு செய்துள்ள இந்த கருத்தரங்கில்கூட பலர் உணர்ச்சி வசப்பட்டு தங்களின் அதிருப்தியை வெளிப்படுத்தினர்.

நாங்கள் ஆட்சிக்கு வந்து ஆறு மாத காலம்தான் ஆகிறது. அதற்குள் இந்திய சமூகத்தின் அனைத்து பிரச்சனைகளையும் தீர்த்துவிட முடியாது. பிரதமர் டத்தோஸ்ரீ அன்வார் இப்ராஹிம் அரசியல் ரீதியாக பல பிரச்சனைகளை எதிர்நோக்கி வருகிறார். எனினும் ஆக்கப்பூர்வமான செயல்பட்டின் மூலம் இந்திய சமூகத்தின் பிரச்சனைக்கு அவர் விரைந்து தீர்வு காண்பார் என அந்தோனி லோக் நம்பிக்கை தெரிவித்தார்.

 Tags
anthony loke


இலவச  வாகனமோட்டும் பயிற்சி ; மேற்விபரங்கள் விரைவில் வெளியிடப்படும்

கோலாலம்பூர், பிப் 25 – B2 மோட்டார் சைக்கிள், டெக்சி, பேருந்து , e- hailing லைசென்சுக்கான வாகனமோட்டும் பயிற்சிக்கான செலவை அரசாங்கம் ஏற்றுக் கொள்ளவிருப்பதை அடுத்து , அதன் தொடர்பான அணுகுமுறையை போக்குவரத்து அமைச்சு விரைவில் வெளியிடும்.

2023 வரவு செலவுத் திட்டத்தில் செய்யப்பட்ட அந்த அறிப்பு

தமக்கே அதிர்ச்சியை ஏற்படுத்தியதாக, அமைச்சர் அந்தோணி லோக் தெரிவித்தார்.

புதிதாக அறிவிக்கப்பட்டிருப்பதால் எத்தனை பேர் அத்திட்டத்தின் கீழ் நன்மையடைவர், அதற்காக எவ்வளவு ஒதுக்கீடு போன்ற விபரங்கள் தமக்கு இன்னும் தெரிய வரவில்லை.

எனவே, அப்புதிய அத்திட்டத்தை அடுத்து, தமக்கு கூடுதல் வேலைகள் காத்திருப்பதாக அந்தோணி லோக் கூறினார்.

 Tags
Anthony

driving test fee

I was also

surprised that the

was given for free


ஹவானாவில் G77 உச்சநிலை மாநாடு மலேசிய குழுவிற்கு ஜம்ரி தலைமை

புத்ராஜெயா, செப்டம்பர் 15 – கியூபா தலைநகர் ஹவானாவில் நடைபெறும்

Group of 77 + சீனா ஆகியவற்றின் தலைவர்கள் மற்றும் அரசாங்கத்தின் உச்ச நிலை மாநாட்டில் பங்கேற்க மலேசியப் பிரதமரைப் பிரதிநிதித்து வெளியுறவு அமைச்சர் டத்தோஸ்ரீ ஜம்ரி அப்துல் காதர் கலந்துகொள்வார். பொது விவாதத்தின் போது அவர் மலேசியாவின் தேசிய அறிக்கையை வழங்குவார் என்று எதிர்பார்க்கப்படுகிறது. மலேசியாவின் நிலையான வளர்ச்சி இலக்குகள் , காலநிலை மாற்றம், இலக்கவியல் வேறுபாடு மற்றும் அறிவியல் தொழிற்நுட்ப துறையில் தெற்கு-தெற்கு ஒத்துழைப்பு ஆகிய துறைகளில் மலேசியாவின் முயற்சி மற்றும் மற்றும் ஆர்வத்தை அவர் வெளியிடுவார்.

தற்போதைய வளர்ச்சி சவால்கள், அறிவியல், தொழில்நுட்பம் மற்றும் கண்டுபிடிப்புகளின் பங்கு” என்ற கருப்பொருளில் நடைபெறும் இந்த உச்சநிலை மாநாடு, தெற்கின் முக்கிய சவால்கள் மற்றும் முக்கிய வளர்ச்சிப் பிரச்சினைகள் குறித்து கருத்துக்களைப் பரிமாறிக்கொள்ள மலேசியாவுக்கு வாய்ப்பாக அமையும் என்று வெளியுறவு அமைச்சு வெளியிட்டுள்ள அறிக்கையில் தெரிவித்துள்ளது.

 Tags
Foreign minister Zambry

to G77+China Summit

to lead Malaysian delegation


மலேசிய நாட்டின்  ஒற்றுமையின்  முக்கியத்துவத்தை  வலியுறுத்துவதால்  மலாய்க்காரர்  நிலையிலிருந்து குறைந்துவிடவில்லை டாக்டர் மகாதீருக்கு  சைட் சாடிக் பதிலடி

கோலாலம்பூர், ஜூலை 6 – குறிப்பிட்ட ஒரு தரப்பினரை மட்டுமே முன்னிறுத்தும் டாக்டர் மகாதீரின் மேலாதிக்க சொல்லாட்சியை ஏற்காமல் ஐக்கியமான மலேசிய நாட்டிற்கு ஊக்குவிப்பதால் தாம் மலாய்க்காரரர் என்ற நிலையிலிருந்து எந்தவித்திலும் குறைந்துவிடவில்லையெனெ Muda கட்சியின் தலைவர் Syed Saddiq Syed Abdul Rahman முன்னாள் பிரதமர் மகாதீருக்கு பதில் அளித்திருக்கிறார். இந்நாட்டிலுள்ள மலாய்க்காரர்கள் முஸ்லிம்களின் வரலாற்றை தாம் அழிக்க முயற்சிப்பதாக டாக்டர் மகாதீர் கூறியிருப்பதையும் அவர் மறுத்தார். மலேசியர் என்பதற்காக பெருமைப்படும் தாம் எந்தவகையிலும் மலாய்க்காரர் என்ற நிலை யிருந்து குறைந்துவிடல்லை என மூவார் நாடாளுமன்ற உறுப்பினருமான Syed Saddiq தமது டுவிட்டரில் பதிவிட்டிருக்கிறார். ஐக்கியமான மலேசிய நாட்டை நிர்மாணிப்பதற்காக தமது 2020 தொலைநோக்கு திட்டத்தை டாக்டர் மகாதீர் ஒரு காலத்தில் எப்படி முன்னிலைப்படுத்தினால் என்பதையும் சைட் சாடிக் சுட்டிக்காட்டினார். ஆனால் இப்போது பின்னோக்கி நகர்ந்து கொண்டிருக்கும் வகையில் அவரது உரை இருப்பதாக சைட் சாடிக் தெரிவித்தார்.

2020ஆம் ஆண்டு தொலைநோக்கு திட்டத்திற்கு முதல் சவலாலாக இருந்ததே ஒன்றினைந்த மலேசிய நாட்டை நிர்மாணிப்பதுதான். மலாய்க்கார்கள் அடக்கு முறைக்கு உள்ளாகியிருந்தால் ஐக்கியமான மலேசிய நாட்டை உருவாக்கியிருக்கும் உங்களது நோக்கம் நிறைவேறிருயிருக்குமா என அவர் டாக்டர் மகாதீரிடம் வினவினார். வெவ்வேறு இனங்கள், சமயங்கள் மற்றும் கலாச்சாரங்களை நாம் கொண்டிருக்கலாம். ஆனால் இன்னமும் ஐக்கியமான சமூகமாக நாம் வாழ்ந்து கொண்டிருக்கிறோம் என மகாதீருக்கு சைட் சாடிக் பதில் அளித்துள்ளார். பெரும்பான்மையான மலாய்க்காரர்களுக்கு எதிராக செயல்படும் நோக்கத்தை தாம் கொண்டிருக்கவிலை. மாறாக இளம் மலாய்க்காரர்கள் வெற்றி பெறுவதை உறுதிப்படுத்து சுதந்திரமாக செயல்பட்டு உலகை வெல்வதுதான் முக்கியம் என மகாதீருக்கு சைட் சாடிக் நினைவுறுத்தினார்.

 Tags
for advocating a Malaysian Nation

I am no less Malay

Syed saddiq says after barbs from Dr Mahathir


மாற்றுத்திறனாளிகள் விரைவில் பொது போக்குவரத்து சேவைகளை இலவசமாக பயன்படுத்தலாம் என மகளிர், குடும்ப, சமூக மேம்பாட்டு அமைச்சர் நான்சி சுக்ரி தெரிவித்தார்.

இன்று நடைபெற்ற அமைச்சரவை கூட்டத்திற்கு முன்னதாக, போக்குவரத்து அமைச்சர் அந்தோணி லோக்குடன் அது தொடர்பில் பேச்சு வார்த்தை நடத்தும் வாய்ப்பு தமக்கு கிடைத்தாக நான்சி சொன்னார்.

கொள்கை அளவில் அந்த சலுகையை வழங்க இணக்கம் காணப்பட்டுள்ள வேளை ; அதனை செயல்படுத்த சிறந்த வழிமுறைகள் ஆராயப்படுவதாகவும் நன்சி குறிப்பிட்டார்.

Prasarana நிறுவனத்தின் புள்ளி விவரப்படி, மாதம் ஒன்றுக்கு சுமார் 26 ஆயிரத்து 762 மாற்றுத்திறனாளிகள், இலகு இரயில், பேருந்து சேவைகளை பயன்படுத்துகின்றனர்.

 Tags
disabled

free public transport

get

rides soon


2023 பட்ஜெட் ஆவணம் ; சொங்கேட் வேலைபாடுகளால் ஆன பையில் கொண்டு வரப்படும்

மக்களவையில் இன்று தாக்கல் செய்யப்படவுள்ள, இவ்வாண்டுக்கான வரவுச் செலவு திட்ட ஆவணத்தை, பிரதமர் டத்தோ ஸ்ரீ அன்வார் இப்ராஹிம், சரவாக் சொங்கேட் கலை வேலைபாடுகளுடன் கூடிய பையில் வைத்து கொண்டு வருவார் என எதிர்ப்பார்க்கப்படுகிறது.

நேற்று நிதியமைச்சின் அலுவலகத்தில் வரவு செலவு திட்டம் மீதான இறுதிக்கட்ட ஆயத்தப் பணிகளில் ஈடுபட்டிருந்த போது, நிதியமைச்சருமான அன்வார் கருப்பு கோப்புப் பையுடன் காணப்பட்டதை தொடர்ந்து அவ்வாறு கூறப்படுகிறது.

நேற்று மாலை மணி 3.30 வாக்கில் நிதியமைச்சின் கட்டடத்தை வந்தடைந்த அவர், பத்தாவது மாடியிலுள்ள, வரி நடவடிக்கை அறையில் இறுதிக்கட்ட வரவுச் செலவு திட்ட ஆயத்தப் பணிகளில் ஈடுபட்டதோடு, அது தொடர்பான ஆவணங்களிலும் கையெழுத்திட்டார்.

இன்று மாலை மணி நான்குக்கு, இவ்வாண்டுக்கான வரவுச் செலவுத் திட்டத்தை, நாடாளுமன்றத்தில் பிரதமர் தாக்கல் செய்வார்.

 Tags
Budget 2023

songket bag

to be brought in


Mekar  திட்டத்தின் கீழ் 80,000-திற்கும்  மேற்பட்டோர்  பயன் அடைந்தனர்

போர்ட் கிள்ளான், மார்ச் 12 – 2019 ஆம் ஆண்டு முதல் Mekar திட்டத்தின் கீழ் அடையாளக் கார்டுகள், பிறப்புப் பத்திரங்கள் மற்றும் மரணங்கள் பதிவுக்கான 80,000 த்திற்கும் மேற்பட்டோரின் விண்ணப்பங்களை தேசிய பதிவுத்துறை பெற்றுள்ளது. மாற்றுத் திறனாளிகள், படுத்த படுக்கையாக நோயில் இருப்பவர்கள் மற்றும் ஒதுக்குப்புறமான பகுதியில் குடியிருப்பவர்கள் தேசிய பதிவுத்துறையின் கிளை அலுவலகங்களுக்கு நேரடியாக செல்ல முடியாமல் இருப்பவர்களுக்கு உதவும் நோக்கத்தில் Mekar திட்டம் தொடங்கப்பட்டதாக தேசிய பதிவுத்துறையின் துணை இயக்குனர் Saiful Yazan தெரிவித்தார். சம்பந்தப்பட்டவர்களின் வீட்டிற்கு நேரடியாக சென்று அவர்களது விவரங்களை பெற்று ஆவணங்களை வழங்கும் ஏற்பாடுகளை Mekar திட்டம் கொண்டுள்ளதாக அவர் விவரித்தார்.

 Tags
2019

NRD Received

over 80.000 applications

under Mekar Programme


தொகுதி  பங்கீடு  பேச்சுக்களை மாநில  தலைமைத்துவம் முடிவு செய்யும் -அன்வார் தகவல்

கோலாலம்பூர், மே 8 – ஆறு மாநிலங்களில் நடைபெறவிருக்கும் தேர்தலை எதிர்நோக்குவதற்கும், வேட்பாளர்களை தயார்படுத்துவதற்கும் மற்றும் தொகுதி பங்கீடுகள் குறித்த செயல் முறைத் திட்டங்கள் விரைவில் முவுவு செய்யப்படும் என பிரதமர் டத்தோஸ்ரீ அன்வார் இப்ராஹிம் தெரிவித்தார். அதே வேளையில் பக்காத்தானின் சில உறுப்புக் கட்சிகள் சிலாங்கூர் மற்றும் பினாங்கில் அதிக இடங்களை வைத்திருப்பதால் அதன் மாநில தலைவர்கள் சம்பந்தப்பட்ட மாநில தலைமைத்துவத்துடன் தொகுதி பங்கீடுகள் குறித்து பேச்சு நடத்துவார்கள். அதன்பிறகு மத்திய தலைமைத்துவம் இது குறித்து முடிவு செய்யும் என அவர் கூறினார். இதுவரை தொகுதி பங்கீடு குறித்த பேச்சுக்கள் எந்தவொரு பிரச்சனையும் இன்றி சுமுகமாக நடைபெற் வருவதாக அன்வார் தெரிவித்தார். நேற்றிரவு நடைபெற்ற ஒற்றுமை அரசாங்கத்தின் தலைமைத்துவ ஆலோசனை மன்ற கூட்டத்திற்கு பின் அவர் செய்தியாளர்களிடம் இத்தகவலை வெளியிட்டார். அந்த கூட்டத்தில் அம்னோ தலைவர் டத்தோஸ்ரீ அகமட் ஸாஹிட் ஹமிடி, ம.இகாவின் தேசிய தலைவர் டான்ஸ்ரீ SA விக்னேஸ்வரன் , DAP தலைமை செயலாளர் Anthony Loke, PKR தலைமைச் செயலாளர் Saifuddin Nasuition ஆகியோரும் கலந்துகொண்டனர்.

 Tags
'I’ll leave it

leaderships

says Anwar

seat negotiations

state polls

to begin

to state


பினாங்கு சட்டமன்றம் – சபாநாயகருக்கு எதிராக  நால்வர் தொடுத்த  வழக்கு தள்ளுபடி

George Town , Jan 20 — சட்டமன்றத்தை காலி செய்யும்படி நிறைவேற்றப்பட்ட தீர்மானம் தொடர்பாக பினாங்கு சட்டமன்றம் மற்றும் அதன் சபாநாயகருக்கு எதிராக நான்கு சட்டமன்ற உறுப்பினர்கள் தொடுத்திருந்த வழக்கை செலவுத் தொகை எதுவும்மின்றி இன்று உயர் நீதிமன்றம் தள்ளுபடி செய்தது. பி.கே.ஆர் கட்சியிலிருந்து தேர்ந்தெடுக்கப்பட்டு கட்சி தாவியதற்காக நீக்கப்பட்ட Zulkifli Dr Afif மற்றும் பெர்சத்து கட்சியைச் சேர்ந்த Khaliq Mehtab, Zolkifly ஆகிய நான்கு சட்டமன்ற உறுப்பினர்களின் வழக்கை தள்ளுபடி செய்வதாக நீதித்துறை ஆணையர் Azizan Md Arshad தீர்ப்பளித்தார். மாநில அரசியலமைப்பு சட்டத்தின் 14 A விதிமுறை செல்லுபடியாகும் என ஏற்கனவே கூட்டரசு நீதிமன்றம் முடிவு செய்திருப்பதால் அந்த முடிவை உயர்நீதிமன்றம் ஏற்றுக்கொள்வதாக Azizan Md Arshad  தெரிவித்தார்.

தங்களுக்கு எதிரான தீர்மானம் தவறானது என வாதிகள் தொடுத்திருந்த வழக்கு மனுவில் நீதிமன்றம் முடிவை எடுக்க முடியாது. இந்த விவகாரம் மாநில சட்டமன்றத்தின் முடிவுக்கு உட்பட்டதாக உள்ளது. அதோடு சட்டமன்ற கூட்டத்தின்போது தொகுதிகளை காலி செய்யும்படி வாதிகளை கேட்டுக்கொள்ளும் தீர்மானம் குறித்து பிரதிவாதிகளை தடுப்பதற்கு எதிராக தடையுத்தரவு விதிக்க வேண்டும் என்ற கோரிக்கையும் நீதிமன்றம் ஏற்றுக்கொள்ளாது என்றும் Azizan Md Arshad தீர்ப்பளித்தார்.

 Tags
dismisses

four Penang

high court

lawsuit

reps

Speaker

state assembly


பெரிக்காத்தான் நேசனல்  வேட்பாளராக  போட்டியா? நோ ஒமார் மறுப்பு

கோலாலம்பூர், மே 2 – எதிர்வரும் சிலாங்கூர் மாநில சட்டமன்ற தேர்தலில் பெரிக்காத்தான நேசனல் வேட்பாளராக போட்டியிடவிருப்பதாக கடந்த சில நாட்களாக கூறிவந்த அம்னோவிஙன் முன்னாள் தலைவரான நோ ஒமார் இப்போது மறுத்துள்ளார். சம்பந்தப்பட்ட கட்சியின் தலைவர்கள் மட்டுமே தாம் போட்டியிடவிருப்பது குறித்து தெரிவிக்க முடியும் என அவர் கூறினார். நான் இப்போது எந்த கட்சியிலும் இல்லை. எனவே எதிர்வரும் மாநில தேர்தலில் தாம் போட்டியிடுவேன் என்று வெளியான தகவல் தவறானது என நோ ஒமார் தெரிவித்தார்.

 Tags
contesting

denies

in state

Now Noh

on PN

polls

ticket


அனா ஜென்கின்ஸ்  மரணத்திற்கான காரணத்தை  கண்டறிய  முடியவில்லை !

ஜோர்ஜ் டவுன், மார்ச் 12 – 2020ஆம் ஆண்டு மர்மமான முறையில் ஆஸ்திரேலிய பிரஜையான Anna Jenkins (அனா ஜென்கின்ஸ் ) காணாமல்போனது மற்றும் அவரது மரணத்திற்கான காரணத்தை கண்டறிய முடியவில்லையென மரண விசாரணை நீதிமன்ற தலைவர் Norshalha Hamzah தீர்ப்பளித்துள்ளார்.

பாரிட் புந்தாரில் பிறந்தவரான 65 வயது Anna Jenkins 2017 ஆம் ஆண்டு டிசம்பர் மாதம் தமது கணவருடன் ஆஸ்திரேலியாவிலிருந்து பினாங்கு வந்திருந்தபோது காணமல்போனார். கடந்த 2020ஆம் ஆண்டு ஜூன் மாதம் அவர் கடைசியாக உபர் காரிலிருந்து கீழே இறங்கிய இடத்திலிருந்து மூன்று கிலோமீட்டர் தொலைவில் உள்ள கட்டுமான பகுதியில் அவரது உடலின் எலும்புக் கூடு கண்டுப்பிடிக்கப்பட்டது குறிப்பிடத்தக்கது.

 Tags
be determined

by the

coroner

could not

Jenkins

of Anna

of death

The cause


பாலியில் புனித  ஆலமரத்தடியில் நிர்வாணமாக புகைப்படம் எடுத்து சுற்றுப்பயணி கைது

பாலி, ஏப் 17 – பாலி மக்களிடையே புனிதமாக கருதப்படும் ஆலமரத்தில் நிர்வாணமாக போஸ் கொடுத்த பெண் சுற்றுப்பயணி ஒருவரை பாலி போலீசார் கைது செய்தனர். அரச மரத்தின் புனிதத்தை சீர்குலைக்கும் வகையில் அதில் நிர்வாணமாக மறைந்து கொண்டு போஸ் கொடுத்த பெண்ணை பாலியின் இயக்கவாதிகள் மற்றும் சமுக வலைத்தலைவாசிகளும் சாடினர். பாரம்பரியமிக்க ஆலமரத்தில் அந்த பெண் இருந்த புகைப்படத்தை உள்நாட்டை சேர்ந்த இயக்கவாதி ஒருவர் சமூக வலைத்தளத்தில் பகிர்ந்திருந்தார். பாலியில் எங்களது கலச்சாரத்தை அந்த சுற்றுப்பயணி சீர்குலைத்துள்ளதாக தனது இன்ஸ்டாகிரேமில் Ni Luh Djelantik என்பவர் பதிவிட்டுள்ளார். எங்களது பாரம்பரியத்தையும் கலாச்சாரத்தையும் புரிந்துகொள்ளாதவர்கள் தாராளமாக பாலியிருந்து வெளியேறி விடுங்கள் என இன்ஸ்டாகிரேம் சமூக வலைத்தலைவாசி ஒருவர் தனது கடுமையான கண்டனத்தை பதிவு செய்தார்.

 Tags
by sacred tree

for stripping naked

Tourist detained


வளர்ப்பு நாயை ‘மாமாக்’ உணவகத்திற்கு அழைத்து வந்து நாற்காலியில் உட்கார வைத்த பெண்ணால் பரபரப்பு

உலு சிலாங்கூர், செப்டம்பர் 6 – அண்மையில், “மாமாக்” உணவகத்திற்கு, பெண் ஒருவர் தமது வளர்ப்பு நாயை அழைத்து வந்த சம்பவம் பெரும் பரபரப்பை ஏற்படுத்தியுள்ளது.

அச்சம்பவத்தை, சம்பந்தப்பட்ட உணவகத்தின் உரிமையாளரான தாயிர் சலாம், தனது முகநூலில் பதிவிட்டதை தொடர்ந்து வைரலாகியுள்ளது.

முதலில் கடைக்கு பெண் ஒருவர் உணவுக்கு அளிப்பானை செய்துள்ளார். சிறிது நேரத்தில், நாயுடன் வந்த மற்றொரு பெண், அப்பெண்னுடன் இணைந்து கொண்டதாக கூறப்படுகிறது.

நாய் கடைக்குள் கொண்டு வரப்பட்டதை அங்கிருந்த பணியாளர்கள் முதலில் கவனிக்கவில்லை.

எனினும், பின்னர் அது குறித்து, சம்பந்தப்பட்ட பெண்ணிடம் தெரிவிக்கப்பட்ட போது, உடனடியாக மன்னிப்புக் கோரிய அப்பெண், அங்கிருந்து வெளியேறி விட்டதாகவும், அந்த பதிவில் குறிப்பிடப்பட்டுள்ளது.

அச்சம்பவத்க்திற்கு பின்னர், சம்பந்தப்பட்ட உணவகத்தை பணியாளர்கள் துப்புரவு செய்யும் புகைப்படங்களும் அந்த பதிவில் இணைக்கப்பட்டுள்ளன.

அந்த பதிவு வைரலாகி, பலவிதமான கருத்துகளை பெற்று வருகிறது.

“உணகவங்களுக்குள் விலங்குகளை கொண்டு வரக்கூடாது என்பது கூடத் தெரியாதா? என ஒருவர் பதிவிட்டுள்ள வேளை ; ” விலங்களை கொண்டு வரக்கூடாது, என அறிவிப்பு பலகையை வைப்பதும் அவசியம்” எனவும் சிலர் குறிப்பிட்டுள்ளனர்.

 Tags
Mamak Letting It Sit On A Chair

pet dog

Woman Causes Uproar


உடல்நிலை சரியில்லாத கணவர், வீட்டை விட்டு வெளியேறுவதை தடுக்கவே காரை மறித்தேன் ; வைரலான பெண் விளக்கம்

நெகிரி செம்பிலான், போர்ட் டிக்சனில், சாலை சமிக்ஞை விளக்குப் பகுதியில், புரோட்டோன் வீரா ரக கார் ஒன்றை மறித்த பெண், தமது கணவரின் உடல்நிலையை கருத்தில் கொண்டே அவ்வாறு செய்ய நேர்ந்ததாக கூறியுள்ளார்.

அச்சம்பவம் தொடர்பான காணொளி வைரலானதை அடுத்து, விளக்கமளிக்க, தமது 58 வயது கணவருடன் போர்ட் டிக்சன் போலீஸ் நிலையத்திற்கு நேற்று அப்பெண் வந்ததை, போர்ட் டிக்சன் மாவட்ட போலீஸ் துணைத் தலைவர் டெபுடி சுப்ரிடெண்டன் முஹமட் ம் ஹுசைன் உறுதிப்படுத்தினார்.

வீட்டை விட்டு வெளியேறிய கணவரின் காரை, அண்டை வீட்டுக்காரரின் மோட்டார் சைக்கிளில் பின் தொடர்ந்து வந்த அந்த 32 வயது இந்தோனேசியப் பெண், சாலை சமிக்ஞை விளக்குப் பகுதியில் காரை மறித்ததை ஒப்புக் கொண்டார்.

அதே சமயம், அச்சம்பவம் குறித்து அவ்விருவரும் வருத்தம் தெரிவித்ததோடு, மன்னிப்புக் கோரியதாகவும், முஹமட் முஸ்தபா சொன்னார்.

 Tags
from

leaving home

on video trying

to prevent

to stop Proton Wira

unwell husband

was trying

Woman caught


கணவரின்  பணத்தையும் நகையையும் திருடிய  சந்தேகத்தில் பெண் கைது

மலாக்கா, ஜன 28 – மலாக்கா, Alai-யில் தனது கணவருக்கும் மாமியாருக்கும் சொந்தமான 5 லட்சம் ரிங்கிட்டுக்கும் அதிகமான ரொக்கத்தையும் நகையையும் திருடியதாக, பெண் ஒருவரைப் போலிசார் கைது செய்தனர்.

கணவர் கொடுத்த புகாரை அடுத்து, 37 வயதான அந்த பெண் கடந்த புதன்கிழமை கைது செய்யப்பட்டு, இரு நாட்களுக்கு தடுத்து வைக்கப்பட்டதாக , Melaka Tengah மாவட்ட போலீஸ் தலைவர் Christopher Patit தெரிவித்தார்.

லைசென்ஸ் அனுமதியோடு வட்டிக்கு கடன் கொடுக்கும் தொழிலை செய்து வரும் 35 வயதான பாதிக்கப்பட்ட ஆடவர், கோலாலம்பூரில் இருந்து Alai- யில் உள்ள தமக்கு வீட்டுக்கு திரும்பியபோது, இரும்புப் பெட்டியில் இருந்த ரொக்கமும் நகையும் காணாமல் போனது கண்டு அதிர்ச்சியுற்று இருக்கின்றார்.

இரும்புப் பெட்டி உடைக்கப்பட்டு பணமும் பொருளும் எடுக்கப்பட்டதற்கான எந்த சேதமும் இல்லாததை அடுத்து, வீட்டில் இருந்த தனது மனைவியே அச்செயலை செய்திருக்கக் கூடும் என்ற சந்தேகத்தில் அந்த ஆடவர் புகார் கொடுத்ததாக Melaka Tengah மாவட்ட போலீஸ் தலைவர் Christopher Patit தெரிவித்தார்.

 Tags
by the police

money and jewellery

of stealing her husband's

suspected

Woman arrested


போதைப்பொருளுக்காக அம்மாவை காயப்படுத்திய மகனுக்கு 4 வருடம் சிறை, 1 பிரம்படி

கோத்தா கினாபாலு, ஆக 19 – கோத்தா கினாபாலுவில் போதைப்பொருள் வாங்க அம்மாவிடமிருந்து பணம் பறிக்க அவரை கட்டையால் காயப்படுத்திய 33 வயது மகனுக்கு 4 ஆண்டுகள் சிறை மற்றும் ஒரு பிரம்படி தண்டனையாக வழங்கப்பட்டுள்ளது.

5 ரிங்கிட் கேட்ட தனக்கு 3 ரிங்கிட் மட்டுமே கிடைத்ததால் ஆத்திரமைடைந்த அந்த ஆடவன் மே 26 ஆம் திகதி இக்குற்றத்தை புரிந்தான்.

இச்சம்பவத்தின்போது அவன் போதைப்பொருள் உட்கொண்டிருந்தான் என்பது குறிப்பிடத்தக்கது.

 Tags
Son gets 4 years' jail

to buy syabu

whipping for hurting mother over money


தீயில் 6 மோட்டார் சைக்கிள்கள் அழிந்தன

கோலாலம்பூர், செப் 20 – கோலாலம்பூர் , செராஸ் பண்டார் ஸ்ரீ பெர்மைசூரியில் பெனாரா அடுக்கு மாடி குடியிருப்புப் குதியில் நிகழ்ந்த தீ விபத்தில் ஆறு மோட்டார் சைக்கிள்கள் அழிந்தன. நேற்று இரவு 9 மணியளவில் நிகழ்ந்த தீ விபத்தில் அங்கிருந்த சமய வகுப்பறையும் பாதிக்கபட்டதாக தீயணைப்பு மற்றும் மீட்புத்துறையின் நடவடிக்கை பிரிவின் அதிகாரி முகமது ஹிஸாம் மாமாட் தெரிவித்தார். அந்த தீ விபத்தின்போது அங்கு நிறுத்தி வைக்கப்பட்டிருந்த 9 மோட்டார்சைக்கிள்களில் ஆறு 100 விழுக்காடு முழுமையாக அழிந்த நிலையில் இதர மூன்று மோட்டார்சைக்கிள்கள் 10 விழுக்காடு சேதம் அடைந்தன. இந்த தீவிபத்திற்கான காரணம் குறித்து விசாரணை நடத்தப்பட்டு வருவதாக

முகமது ஹிஸாம் மாமாட் தெரிவித்தார்.

 Tags
6 motosikal

musnah terbakar


தாபிக்  மையத்தின்  தோற்றுவிப்பாளருக்கு எதிராக    5 பாலியல்  குற்றச்சாட்டு

மலாக்கா, மே 17 – தாபிஸ் மையத்தின் தோற்றுவிப்பாளரான சிங்கப்பூரைச் சேர்ந்த ஆடவர் ஒருவர் தமது மூன்று மாணவர்களுக்கு எதிராக பாலியல் தொந்தரவு மற்றும் இயற்கைக்கு மாறான புணர்ச்சியை கொண்டதாக கொண்டுவரப்பட்ட 5 குற்றச்சாட்டுளை மறுத்தார். நீதிபதிகள் Darmafikri Abu Adam மற்றும் Mohd Sabri ismail ஆகியோர் முன்லையில் வெவ்வேறு நீதிமன்றங்களில் 40 வயதுடைய Muhammad Firadaus Abdul Rashif மீது குற்றஞ்சாட்டப்பட்டது. 13 வயது , 14 வயது மற்றும் 15 வயதுடைய மாணவர்களுக்கு எதிராக பாலியல் தொந்தரவு குற்றச்சாட்டில் ஈடுபட்டதாக Mohamad Firadaus மீது மூன்று குற்றச்சாட்டு கொண்டு வரப்பட்டது.

கடந்த ஆண்டு ஜூலை 20 ஆம் தேதிக்கும் இவ்வாண்டு மார்ச்சுக்குமிடையே இக்குற்றத்தை புரிந்ததாக கூறப்பட்டது. இந்த குற்றச்சாட்டுக்கள் நிருபிக்கப்பட்டால் அவருக்கு 20 ஆண்டுகள்வரை சிறை மற்றும் பிரம்படியும் விதிக்கப்படலாம். மேலும் கடந்த ஆண்டு ஜூலை 20 ஆம் தேதிக்கும் இவ்வாண்டு மார்ச் மாதத்திற்குடையே Tanjung Minyak க்கில் அந்த மாணவர்களில் இருவருடன் ன் இயற்கைக்கு மாறான புணர்ச்சியில் ஈடுபட்டதாக Mohamad Firadaus மீது மேலும் இரு குற்றச்சாட்டுக்கள் கொண் குற்றஞ்சாட்டப்பட்டது. இந்த குற்றச்சாட்டுக்கும் 20 ஆண்டுகள் வரை சிறை மற்றும் பிரம்படியும் விதிக்கப்படலாம்.

 Tags
charged with

of tahfiz centre

on Students

sexual assaul

Singaporean Founder

Unanatural sex


அனைத்துலக தடகள போட்டிகளில் பெண்கள் பிரிவில் திருநங்கைகள் போட்டியிடத் தடை

நியு யோர்க் ,மார்ச் 24 – உலக தடகள அமைப்பு, திருநங்கைகள் , பெண்கள் பிரிவில் அனைத்துலக போட்டிகளில் போட்டியிடுவதற்கு தடை விதித்திருக்கின்றது.

ஆண் பருவமடைந்த திருநங்கைகள், மார்ச் 31-ஆம் தேதி தொடங்கி, உலக தர போட்டிகளில், பெண்கள் பிரிவில் பங்கேற்க தடை விதிக்கப்படுவதாக, அவ்வமைப்பின் தலைவர் லார்ட் கோ (Lord Coe ) தெரிவித்தார்.

இதனிடையே , இந்த தடை நிரந்தரமானது இல்லையெனவும் அவர் குறிப்பிட்டார்.

 Tags
bans transgender women

female

from competing in

world athletics

world ranking events


யூடியூப் சேனலில் இருந்து தொலைக்காட்சி  டிவி வரை  உயர்ந்திருக்கும்  BlackSheep குழுவினர்

சென்னை, ஜன 9 – YouTube Channel மூலமாக பிரபலமாகி அதிகமான ரசிகர்களைக் கொண்டிருக்கும் BlackSheep Tamil நிறுவனம் , புதிய தொலைக்காட்சி ஒளியலையைத் திறக்கும் அளவிற்கு தனது சிறகை விரித்திருக்கின்றது.

யுடியூப்பில் 40 லட்சத்துக்கும் அதிகமான சப்ஸ்கிரைபர்ஸ் அதாவது (Subscribers) சந்தாதாரர்களைக் கொண்டிருக்கும் BlackSheep , கலைஞர் தொலைக்காட்சி நிறுவனத்துக்கு சொந்தமான சித்திரம் அலைவரிசையின் மூலமாக, ஜனவரி 15 முதல் தனது ரசிகர்களை மகிழ்விக்க விருக்கின்றது.

2016- இல் Youtube- பில் ஒரு சேனலாக, இளைஞர்களான RJ விக்னேஷ்காந்தும் அவரது குழுவினரும் இணைந்து தொடங்கிய Blacksheep நிறுவனம், Prank show , குறும்படம், செய்தி ,திரைப்பட விமர்சனம், அரசியல் ,விவாதம் மூலமாக ரசிகர்களைக் கவர்ந்தது.

இப்படி படிப்படியாக, வெறும் Youtube சேனல் மூலமாக தொடங்கி , பின்னர் வெப் சீரியலிலும் கால் பதித்ததோடு, தொலைக்காட்சி நிகழ்ச்சி, திரைப்பட தயாரிப்பு, இசை நிகழ்ச்சி என பல்வேறு ஊடகத்திலும் தனது ஆதிக்கத்தை விரிவுப்படுத்தியது.

தற்போது, புதிய தொலைக்காட்சி அலைவரிசையைத் தொடங்கும் அளவிற்கு இந்த Youtube குழுவினர் உயர்ந்திருப்பது வியக்கத்தகும் ஒரு விஷயமே.

 Tags
BlackSheep

Channel

crew

risen

television

youtube


அம்னோவின் 2 உயர்மட்ட பதவிகளுக்கு போட்டியிட வேண்டியதில்லை என்ற விதிவிலக்கை எதிர்த்து மூவர் வழக்கு

கோலாலம்பூர், ஜூன் 12 – அம்னோவின் இரண்டு உயர்மட்ட பதவிகளுக்கு போட்டியிடுவதிலிருந்து விலக்கு அளித்த உள்துறை அமைச்சர் Saifuddin Nasution Ismail லின் முடிவை எதிர்த்து தேசிய முன்னணியின் மூன்று உறுப்பினர்கள் உயர்நீதிமன்றத்தில் வழக்கு தொடுத்துள்ளனர். Kampung Bukit C2 Lemabah Pantai அம்னோ கிளையின் உறுப்பினர்களான Satarriah Abdul Karim மற்றும் Zaidi Abdul Majid ஆகியரோடு Lembah Pantai ம.இ.கா கிளையின் உறுப்பினர் P. Vellasamy ஆகியோர் வழக்கை தொடுத்துள்ளனர்.

கட்சியின் தலைவர் மற்றும் துணைத்தலைவர் பதவிக்கு போட்டியிடுவதிலிருந்து கடந்த மார்ச் மாதம் Saifuddin விலக்கு அளித்திருக்கிறார். அவ்விரு பதவிகளுக்கும் போட்டியிடும் கட்சி உறுப்பினர்களின் வாய்ப்பு Saifuddin விலக்கு அளித்ததால் மறுக்கப்பட்டு விட்டதாகவும் இது கூட்டரசு அரசியலமைப்பு சட்டத்திற்கு எதிரானது என Satarriah Abdul Karim, Zaid Abdul Majid மற்றும் Vellasamy ஆகியோர் தங்களது வழக்கு மனுவில் தெரிவித்துள்ளனர்.

இந்த முடிவு குறித்து இதுவரை உள்றை அமைச்சரிடமிருந்த பொருததமான விளக்கம் தெரிவிக்கப்படவில்லை என அம்மூவரும் அவர்களது வழக்கு மனுவில் சுட்டிக்காட்டியுள்ளனர். அம்னோவின் இரண்டு உயர்மட்ட பதவிகளுக்கு போட்டியிடுவதிலிருந்து விதிவிலக்கு வழங்கப்பட்டதன் மூலம் அம்னோ சட்டவிதிகள் மீறப்பட்டிருப்பதையும் அந்த மூவரும் தங்களது மனுவில் தெரிவித்துள்ளனர். உள்துறை அமைச்சரின் முடிவை ரத்துச் செய்ய வேணடும் என அவர்கள் வழக்குத் தொடுத்துள்ளனர், அவர்கள் தங்களது வழக்கு மனுவில் அம்னோ மற்றும் சங்கங்களின் பதிவதிகாரியையும் பிரதிவாதிகளாக பெயர் குறிப்பிட்டுள்ளனர். அந்த மூவரின் மனு மீதான விசாரணையை நீதிபதி அமர்ஜிட் சிங் இந்த வியாழக்கிழமை செவிமடுப்பார்.

 Tags
for top 2 posts

No contest

Saifuddin’s exemption of Umno’s

Trio challenge


முஸ்லீம்  அல்லாதவர்கள் வசிக்கும் பகுதியில் மட்டுமே   மதுபான விற்பனை : கெடா  மெந்திரி  பெசார்

கோலாலம்பூர், ஜன 11- கெடாவில், அதிக எண்ணிக்கையில் முஸ்லீம் அல்லாதவர்கள் வசிக்கும் பகுதிகளில் மட்டுமே மதுபான விற்பனைக்கு அனுமதி அளிக்கப்பட்டுள்ளது.

எனினும், அனுமதிக்கப்பட்ட தளங்களில் மட்டுமே மதுபானத்தை விற்பனை செய்ய முடியுமென அம்மாநில மெந்திரி பெசார் Muhammad Sanusi Nor தெரிவித்தார்.

இவ்வேளையில், கெடா மாநிலத்தில் முஸ்லீம் அல்லாதவர்கள் மதுபானம் அருந்த தடையில்லை. ஆனால் அந்த பானத்தை கிராமங்கள் போன்ற பொதுவிடத்தில் விற்பனை செய்ய முடியாது என அவர் குறிப்பிட்டார்.

முஸ்லீம் அல்லாதவர்களின் உரிமையை மறுக்காத அதே வேளையில், இம்மாநிலத்தில் வசிக்கும் பல்லின மக்களிடையே சுபீட்சத்தை பேணுவதற்கு இந்த முடிவு எடுக்கப்பட்டிருப்பதாக அவர் கூறினார்.

இவ்வேளையில், வரி தீர்வையற்ற பகுதியான லங்காவி தீவில் மேற்கொள்ளப்படும் மதுபான விற்பனை கெடா மாநில அரசாங்கத்தின் அதிகாரத்துக்கு உட்பட்டதில்லை . அது நிதியமைச்சின் பொறுப்புக்கு உட்பட்டது என அவர் தெளிவுப்படுத்தினார்.

 Tags
alcohol

allowed only

MB Kedah

non-Muslim areas

sale


திருடினாலும் ‘பிளான்’ பண்ணி திருடனும், ஒரே கடையில் 3 முறை திருடிய ஆடவன் கைது

கோலாலம்பூர், ஏப் 14 – ஒரே கடையில் தொடர்ந்து இரன்டு நாட்களாக திருடி வந்த ஆடவன் ஒருவன் இறுதியில் கையும் களவுமாக பிடிபட்டுள்ளான்.

கடந்த வாரம் 1930 ரிங்கிட் பெருமானமுள்ள பாஜூ மெலாயுவை திருடிய ஆடவனுக்கு ஒரு மாதம் சிறை மற்றும் 6000 ரிங்கிட் அபராதம் விதிக்கப்பட்டுள்ளது.

54 வயதான அந்த ஆடவன் ஜாலான் அம்பாங்கிலுள்ள பேரங்காடியில் Pasha எனும் அந்த உயர் ரக பாஜு மெலாயுவை திருடியுள்ளான்.

ஏப்ரல் 9ஆம் திகதி முதல் முறையாக அந்த கடைக்குச் சென்ற அந்த ஆடவன், 3 செட் பாஜு மெலாயுவை எடுத்து, ஒரு பையில் போட்டுக் கொண்டு பணம் செலுத்தாமல் அங்கிருந்து ஓடியிருக்கிறான்.

பின்னர் மீண்டும் ஏப்ரம் 10ஆம் திகதி அதே கடைக்கு வந்த ஆடவன் இம்முறை 2 செட் சட்டைகளை அதே முறையில் திருடிச் சென்றுள்ளான். அதன் பிறகு அதே நாள் மாலை அதே கடைக்கு மீண்டும் வந்த அத்திருடன் சட்டையை திருட முயன்றபோது கையும் களவுமாக பிடிபட்டான்.

திருடிய அந்த சட்டைகளை விற்று அந்த ஆடவன் போதைப்பொருள் வாங்கியதாக நம்பப்படுகிறது.

 Tags
Baju Melayu

fine for

gets one-month

jail

stealing

unemployed man


ஜோகூர் மருத்துவமனைகளில்  மருத்துவர்கள் தாதியர்கள்  பற்றாக்குறைக்கு  தீர்வு தேவை   மந்திரிபெசார்  – ஒன் ஹபிஸ்  வலியுறுத்து

கோலாலம்பூர், ஜூன் – மாநிலத்திலுள்ள மருத்துவமனைகளில் நிலவும் மருத்துவர்கள் மற்றும் தாதியர்கள் பற்றாக்குறை பிரச்னைக்கு தீர்வு காணும்படி கூட்டரசு அரசாங்கத்தை Onn Hafiz Ghazai கேட்டுக்கொண்டார்.

Johor Baru , Sultan Ismail மருத்துவமனையில் நிலைமை மிகவும் மோசமாக இருக்கிறது. சுகாதார மற்றும் ஒற்றுமைத்துறைக்கு தலைமையேற்றுள்ள மாநில ஆட்சிக் குழு உறுப்பினர் Ling Tian Soo மற்றும் சுகாதார அமைச்சின் துணை தலைமை செயலாளர் Noorazman Ayob புடன் Sultan Ismail மருத்துவமனைக்கு தாம் நேற்று வருகை புரிந்ததாக Onn Hafiz தெரிவித்தார். போதுமான பணியாளர்கள் இல்லாததால் அரசாங்க மருத்துவமனைகளில் நோயாளிகளுக்கான காத்திருக்கும் நேரம் அதிகரிக்கிறது. Sultan Isamil மருத்துவமனையில் 100க்கும் மேற்பட்ட படுக்கைகள் பயன்படுத்தாமல் இருக்கிறது மற்றும் 18 அறுவை சிகிச்சை அறைகளில் 10 மட்டுமே பயன்படுத்தப்படுகிறது என தமது முகநூலில் Onn Hafiz தெரிவித்தார்.

 Tags
hospitals

MB tells

nurses in Johor

of doctors

putrajaya

Resolve Shortage


விம்பிள்டன் சாம்பியன் – ஜோகோவிச்சின் ஆதிக்கத்தை முறியடித்த இளம் வீரர் அல்காரஸ்

இங்கிலாந்து ஜூலை 17 – விம்பிள்டன் டென்னிஸ் தொடரில் முதல்முறையாக சாம்பியன் பட்டத்தை வென்று அசத்தியதோடு, 5வது முறையாக விம்பிள்டன் சாம்பியன் என்ற ஜோகோவிச்சின் கனவை முறியடித்துள்ளார் 20 வயதான கார்லஸ் அல்காரஸ்.

லண்டனில் நடைபெற்ற ஆடவர் ஒற்றையர் பிரிவு இறுதிப்போட்டியில்,

தரவரிசையில் 2வது இடத்தில் உள்ள 33 வயதான ஜோகோவிச் (Novak Djokovic), 20 வயதான உலகின் முதல் நிலை வீரர் அல்காரசுடன் (Carlos Alcaraz) மோதினார். பரபரப்பான ஆட்டத்தில் ஜோகோவிச், முதல் செட்டை 6 -1 என கைப்பற்றினார்.

இதனால், சாம்பியன் பட்டத்தை ஜோகோவிச் எளிதாக வென்றுவிடுவார் என ரசிகர்கள் எண்ணிய நிலையில், அல்காரஸ் அதிர்ச்சி கொடுத்தார். 2வது செட்டை அல்காரஸ் 7-6 என கைப்பற்றிய நிலையில், 3வது செட்டை 6-1 என்று எளிதில் வென்றார். இருப்பினும் ஜோகோவிச் தனது தனித்துவமான ஆட்டத்தின் மூலம் 4வது செட்டை 6-3 என்ற கணக்கில் தனதாக்கினார்.

இதனால் சாம்பியனை தீர்மானிக்கும் கடைசி செட் வரை ஆட்டம் சென்றது. 4 மணி நேரம் 42 நிமிடம் நீடித்த இந்த போட்டியின் இறுதி ஆட்டத்தில் கடைசி செட்டை 6-4 என்ற கணக்கில் கார்லோஸ் கைப்பற்றினார்.

“நான் ஒரு சிறந்த வீரரிடம் தோற்றேன். அவரை வாழ்த்த வேண்டும். மேலும் நான் நம்பிக்கையுடன் முன்னேற வேண்டும்” என்று 23 முறை கிராண்ட்ஸ்லாம் சாம்பியனான ஜோகோவிச் கூறினார்.

1985ல் 17 வயதான போரிஸ் பெக்கர் (Boris Becker) மற்றும் 1976ல் 20 வயதான பிஜோர்ன் போர்க் (Bjorn borg) ஆகியோருக்கு பிறகு, விம்பிள்டன் பட்டத்தை வென்ற மூன்றாவது இளைய வீரர் அல்கராஸ் ஆவார்.

 Tags
Alcaraz ends

Djokovic dominance

to win Wimbledon


உயரமாக தெரிய வேண்டும் என்பதற்காக அறுவை சிகிச்சையா? ; கால்களை நீளமாக்கிய பெண் வேதனை

பெர்லின், செப்டம்பர் 1 – உயரமாக தெரிய வேண்டும் என்பதற்காக, ஒரு லட்சத்து 30 ஆயிரம் யூரோ அல்லது ஏழு லட்சத்து 67 ஆயிரத்து 127 ரிங்கிட் செலவில், அறுவை சிகிச்சை வாயிலாக கால்களை நீளமாக்கிய பெண் மாடல் அழகி ஒருவர், தனது அந்த செயலுக்காக வேதனையை வெளிப்படுத்தியுள்ளார்.

இதற்கு முன், 167 செண்டிமீட்டர் உயரம் இருந்த அப்பெண், தனது முன்னாள் கணவரின் வற்புறுத்தலால் அந்த கடினமான அறுவை சிகிச்சையை மேற்கொண்டதாக கூறியுள்ளார்.

அதன் வாயிலாக, தற்போது தமது உயரம் 13.9 செண்டிமீட்டர் கூடியுள்ள போதும், அது தமது உடல் வசீகரத்தை இழக்க செய்துள்ளதோடு, நடப்பதிலும் தாம் சிரமத்தை எதிர்நோக்கியுள்ளதாக, 31 வயது தெரேசியா பிஷ்ஷர் எனும் அப்பெண் வேதனையுடன் கூறியுள்ளார்.

அறுவை சிகிச்சை மூலம், அப்பெண்ணின் தாடைக்குள் சொருகப்பட்ட தொலைநோக்கி கம்பியை படிப்படியாக சுழற்றியதன் வாயிலாக, அப்பெண்ணியின் உயரம் அதிகரிக்கப்பட்டதாக கூறப்படுகிறது.

 Tags
panjangkan kaki

supaya kelihatan lebih tinggi

Wanita kesal


50 ஆண்டுகள் கழித்து மீண்டும் மனிதர்கள்  நிலாவுக்குப் பயணம்

ஹூஸ்டன், ஏப் 4 – 50 ஆண்டுகளுக்குப் பிறகு மீண்டும் நிலாவுக்கு மனிதர்களை அனுப்பவிருக்கும் NASA -அமெரிக்க விண்வெளி மையத் திட்டத்தில், விண்வெளி வீரர்களாக முதல் முறையாக ஒரு பெண்ணும் , கருப்பின ஆடவரும் இடம்பெற்றுள்ளனர்.

அடுத்தாண்டு, நிலவைச் சுற்றி வலம் வரவிருக்கும் Artemis II விண்கலத் திட்டத்தில் , மொத்தம் நான்கு விண்வெளி வீரர்கள் இடம்பெற்றிருக்கும் நிலையில், அவர்களில் மூவர் அமெரிக்கர்கள் , ஒருவர் கனடியர் என NASA அறிவித்துள்ளது.

வரலாற்றில் முதல் முறையாக மனிதர்களை நிலவில் கால் பதிக்க வைத்த அப்போலோ ( Apollo ) விண்வெளித் திட்டம் 1972 – இல் ஒரு முடிவுக்கு வந்தது. அதற்குப் பின்னர் பல ஆண்டுகள் கழித்து நிலவுக்குச் செல்லும் நால்வர் அடங்கிய இந்த விண்வெளிக் குழுவினர், சந்திரனில் 10 நாள் ஆராய்ச்சி திட்டத்தில் ஈடுபடவுள்ளனர்.

 Tags
African American astronaut

around Moon

First woman

to make 2024 flight


பினாங்கு உணவகங்களில் பானம் வாங்க வாடிக்கையாளர்களை வற்புறுத்துவது ஏன்? சுற்றுப் பயணி கேள்வி

பினாங்கிலுள்ள உணவகங்களில், அமர்ந்து உணவருந்த வேண்டும் என்றால், கட்டாயம் பானம் வாங்க வேண்டும் என, அதன் உரிமையாளர்கள் வற்புறுத்துவது ஏன்? என சுற்றுப் பயணி ஒருவர் கேள்வி எழுப்பியுள்ளார்.

பானம் வாங்க வேண்டும் என உணவகங்கள் வற்புறுத்துவது ஏன்? இல்லையென்றால், நான் உட்கார்ந்து சாப்பிட கட்டணம் செலுத்த வேண்டுமா? என @Isuckatmathsbro எனும் அந்த சுற்றுப்பயணி தமது Reddit சமூக ஊடகத்தில் பதிவிட்டுள்ளார்.

எனினும், அதுபோன்ற நடைமுறை பினாங்கில் வழக்கமானதே என, மற்றொரு பயனர் ஒருவர் அந்த பதிவிற்கு பதிலளித்துள்ளார்.

“சமீபகாலமாக, வாடிக்கையாளர்களை பானம் வாங்கும்படி வற்புறுத்தும் வழக்கம் பினாங்கில் போர்போனது. நீங்கள் அவர்களிடமிருந்து வாங்கும் பானம் வாயிலாக மட்டுமே அவர்கள் சம்பாதிக்கிறார்கள். நீங்கள் வாங்கவில்லை என்றால் அவர்களால் லாபம் ஈட்ட முடியாது” என அவர் கிண்டலாக பதிவிட்டுள்ளார்.

அது போன்ற வழக்கம், கிள்ளான் பள்ளத்தாக்கு உட்பட மற்ற பகுதிகளில் இல்லை எனவும், அந்நிய சுற்றுப்பயணிகள் மட்டுமல்ல உள்நாட்டவர்களும் அதற்கு விதிவிலக்கல்ல எனவும் சில பயனர்கள் அந்த பதிவிற்கு கீழ் குறிப்பிட்டுள்ளனர்.

அதே சமயம், சீனி இல்லாத பானம் தான் வேண்டும் என்றால், நீங்கள் ‘கோப்பி கோலோங்’ அல்லது ‘C கோலோங்’ பானத்தை அருந்தலாம் எனவும் சிலர் பதிவிட்டுள்ளனர்.

 Tags
'What's up with Penang

food places forcing me

to buy drinks?'


Halloween தாக்குதலை மேற்கொண்ட ‘ஜோக்கருக்கு’ 23 ஆண்டுகள் சிறை

தோக்கியோ, ஆகஸ்ட்டு 1 – கொலை முயற்சி மற்றும் இரயில் தீ வைத்த குற்றச்சாட்டுகள் நிரூபிக்கப்பட்டதை தொடர்ந்து, பேட்மேன் படத்தில் வரும் ஜோக்கர் கதாப்பாத்திரம் போல தோற்றமளித்த நபருக்கு, 23 ஆண்டுகள் சிறைத் தண்டனை விதித்து ஜப்பான் நீதிமன்றம் தீர்ப்பளித்தது.

2021-ஆம் ஆண்டு மேற்கொள்ளப்பட்ட அந்த ஹாலோவீன் (Halloween) தாக்குதலின் போது, 70 வயது முதியவரை கத்தியால் குத்தியதோடு, இரயில் தீ வைத்து 12 பேரை கொல்ல முயன்றதாக, 26 வயது கியோட்டா ஹட்டோரிக்கு (Kyota Hattori) எதிரான குற்றச்சாட்டுகள் சந்தேகத்துக்கு இடமின்றி நிரூப்பிக்கப்பட்டன.

கொலை குற்றத்திற்காக தமக்கு மரண தண்டனை விதிக்கப்பட வேண்டும் எனவும், அதனால் இரயில் லைட்டரை கொண்டு தீ பரவச் செய்ததாகவும் விசாரணையின் போது அவன் ஒப்புக் கொண்டான்.

2021-ஆம் ஆண்டு, தோக்கியோவில், பயணிகள் இரயில் நிகழ்ந்த அச்சம்பவத்தில் எண்மர் காயமடைந்த வேளை ; ஒருவர் படுகாயமடைந்தார்.

சம்பவ இடத்திலிருந்து தப்பியோடி விட்ட கியோட்டா பின்னர் சரணடைந்தான் என்பது குறிப்பிடத்தக்கது.

 Tags
23 tahun

dihukum penjara

joker


ஐந்து லட்சம்  இல்லத்தரசிகளுக்கு சொக்சோ   பாதுகாப்பு திட்டம்  -மனிதவள அமைச்சர்  சிவகுமார் அறிவிப்பு

கிள்ளான் மே 7- இல்லத்தரசிகளின் சமூகப் பாதுகாப்புத் திட்டம் அல்லது Skim Keselamatan Sosial Suri Rumah atau SKSSR ஐ ஊக்குவிக்கும் PERKESO வின் முயற்சிகளை பெரிதும் ஆதரிப்பதாக என்று மனிதவள அமைச்சர் வி. சிவகுமார் தெரிவித்தார். ஒவ்வொரு வேலை வாய்ப்பு காண்காட்சியிலும் பொதுமக்களுக்கு இந்தத் திட்டத்தை நன்றாகப் புரிந்து கொள்ள வாய்ப்பளிக்கிறது. குடும்ப நிறுவனங்களின் வளர்ச்சி மற்றும் பராமரிப்புப் பொருளாதாரத்தில் பெண்களின் பங்கின் முக்கியத்துவத்தைக் கருத்தில் கொண்டு, ஏழை இல்லத்தரசிகள் சமூகப் பாதுகாப்பைப் பெறுவதை உறுதி செய்வதற்காக Skim Keselamatan Sosial Suri Rumah பங்களிப்புகளுக்கு நிதியளிப்பதற்காக அரசாங்கம் மீண்டும் நிதி ஒதுக்கீடு செய்துள்ளது என சிவகுமார் தெரிவித்தார்.

கடந்த பிப்ரவரி மாதம் பிரதமர் டத்தோஸ்ரீ அன்வார் இப்ராஹிம் 2023 பட்ஜெட் தாக்கல் செய்ததில், ஏழை குடும்பங்களைச் சேர்ந்த 338 ஆயிரம் இல்லத்தரசிகளுக்கு ஓராண்டுக்கு Skim Keselamatan Sosial Suri Rumah பாதுகாப்புக்காக 20 மில்லியன் ரிங்கிட் ஒதுக்கீடு செய்வதாக அறிவித்தார். இந்த ஆண்டு ஐந்து லட்சம் இல்லத்தரசிகள் பாதுகாக்கப்பட வேண்டும் என்று மனிதவள அமைச்சு இலக்கு வைத்துள்ளது.

Skim Keselamatan Sosial Suri Rumah இல்லத்தரசிகளுக்கு நிதியுதவி செய்ய சிலாங்கூர் மாநிலத்தில் உள்ள கணவர்கள் மற்றும் பங்குதாரர்களை ஊக்குவித்த ஆட்சிக் குழு உறுப்பினர் வீ கணபதிராவ் அவர்களுக்கு நன்றியைத் தெரிவித்துக் கொள்கிறேன்.

கிள்ளான் டேவான் ஹம்ஸா மண்டபத்தில் நடைபெற்ற வேலை வாய்ப்பு கண்காட்சியை அதிகாரப்பூர்வமாக தொடக்கி வைத்தபோது அவர் இவ்வாறு தெரிவித்தார். 7,500 பேருக்கு வேலை வாய்ப்புகளை ஏற்படுத்தித் தரும் வகையில் பல நிறுவனங்கள் இந்த கண்காட்சியில் பங்கேற்றுள்ளன என்பது குறிப்பிடத்தக்கது. சிலாங்கூர் மாநில ஆட்சிக் குழு உறுப்பினர் வீ கணபதிராவ், சொக்சோ நிறுவனத்தின் தலைவர் டத்தோஸ்ரீ சுபாஹான் கமால், சொக்சோ நிறுவனத்தின் தலைமை செயல் முறை அதிகாரி டத்தோஸ்ரீ அஸ்மான், எச்ஆர்டி கோர்ப் தலைமை செயல் முறை அதிகாரி டத்தோ சாகுல், சொக்சோ நிறுவனத்தின் இயக்குநர் டி கண்ணன் உட்பட பலரும் இதில் கலந்து சிறப்பித்தனர்.

 Tags
000 House wives

500

skin keselamatan sosial

Suri rumah

will benefit under


காதலியின் ஒரு வயது குழந்தை கொலை ; நாகேந்திரனுக்கு எதிராக கொலை குற்றச்சாட்டு

பட்டர்வெர்த், செப்டம்பர் 6 – ஒரு வயது குழந்தையை கொலை செய்ததாக, ஆடவன் ஒருவனுக்கு எதிராக, பட்டர்வெர்த் மாஜிஸ்திரேட் நீதிமன்றத்தில் இன்று குற்றம்சாட்டப்பட்டது.

எனினும், 34 வயது எஸ். நாகேந்திரன் எனும் அந்த ஆடவனிடமிருந்து இன்று வாக்குமூலம் எதுவும் பதிவுச் செய்யப்படவில்லை.

கடந்தாண்டு ஆகஸ்ட்டு 23-ஆம் தேதிக்கும் 26-ஆம் தேதிக்கும் இடைப்பட்ட காலத்தில், பட்டர்வெர்த், ஜாலான் ஜாஜாரிலுள்ளழ் அடுக்குமாடி குடியிருப்பு ஒன்றில், அவன் அக்குற்றத்தை புரிந்ததாக தெரிவிக்கப்பட்டது.

ஒரு வயது முஹமட் ஐடார் முக்ரீஸ் அப்துல் பாத்தேவின் மரணத்திற்கு காரணமானவன் என நாகேந்திரனுக்கு கொலை குற்றம்சாட்டப்பட்டுள்ளது.

இவ்வழக்கு விசாரணை, அடுத்தாண்டு மார்ச் ஆறாம் தேதி செவிமடுக்கப்படும்.

 Tags
berusia 1 tahun

bunuh anak kekasih

Lelaki dituduh


பள்ளி வகுப்புகள் காலை 8 மணிக்கு தொடங்கும் ஆலோசனையை என்.யு.டிபி நிராகரித்தது

கோலாலம்பூர், பிப் 2 – தீபகற்ப மலேசியாவில் பள்ளி வகுப்புகள் காலை 8 மணிக்கு தொடங்கலாம் என்ற ஆலோசனையை என்.யு.டி.பி எனப்படும் தேசிய ஆசிரியர் பணியாளர் சங்கம் நிராகரித்தது. இந்த மாற்றத்தை செய்வதற்கு இன்னும் நேரம் வரவில்லையென அந்த சங்கத்தின் தலைவர் Aminuddin Awang தெரிவித்தார். காலை மற்றும் மாலை என இருவேளையில் வகுப்புகள் நடைபெறும் பள்ளியில் நேர மாற்றம் பெரிய பாதிப்பை ஏற்படுத்தும் என அவர் தெரிவித்தார். ஆசிரியர்களின் சமூக நலன் மற்றும் மதிய வேளை வகுப்புகளில் பயிலும் மாணவர்களின் நிலையையும் நாம் பார்க்க வேண்டும் என அவர் கூறினார். காலை வகுப்பு தாமதமாக தொடங்கினால் பிற்பகல் வகுப்பும் தாமதாக தொடங்க வேண்டியிருக்கும். அப்படியொரு சூழ்நிலை ஏற்படும்போது மாணவர்கள் தாமதமாக வீடு திரும்ப வேண்டிய நிலை ஏற்படும் என Aminuddin Awang சுட்டிக்காட்டினார்.

 Tags
Before it was time

starting at 8 am

the teacher rejected the proposed school time

to change


Awesome  ஒளிபரப்புக்  கழகம் மீது  ஒழுங்குமுறை  நடவடிக்கை

கோலாலம்பூர். மார்ச் 7- 1998 ஆம் ஆண்டின் தொடர்பு மற்றும் பல்லூடக சட்டத்தின் 36 ஆவது விதியை மீறிய சாத்தியம் தொடர்பில் Awesome Broadcasting Sdn Berhad ட்டிற்கு எதிராக ஒழுங்குமுறை நடவடிக்கை எடுப்பது குறித்து மலேசிய தொடர்பு மற்றும் பல்லூடக ஆணையம் பரிசீலித்து வருகிறது. ஒளிபரப்பு கழகங்கள் நடத்திவரும் தொலைக்காட்சி நிலையங்கள் லைசென்ஸ் இணக்கத்தின் CASP யின் விதிமுறைகள் மற்றும் நிபந்தனைகளை பின்பற்ற வேண்டும் என மலேசிய தொடர்பு மற்றும் பல்லூடக ஆணையம் வெளியிட்ட அறிக்கையில் தெரிவித்துள்ளது. லைசென்ஸ் இணக்க விதிமுறைகளை மீறுவதை தொடர்பு மற்றும் பல்லூடக ஆணையம் கடுமையாக கருதுவதோடு சம்பந்தப்பட்ட நிறுவனங்கள் மீது நடப்பு சட்டங்களுக்கு ஏற்ப நடவடிக்கை எடுக்கப்படும் என்றும் தெரிவித்துள்ளது.

 Tags
Awesome Broadcasting

considering

MCMC

regulatory


NKVE-வில் சாலை கோடுகளால் ஏற்பட்ட குழப்பம் ; விசாரணை மேற்கொள்ளுமாறு பொதுப் பணி அமைச்சு உத்தரவு

தலைநகர், ஜன 26 –NKVE நெடுஞ்சாலையில், சாலையில், இரு வாகனங்களை உட்படுத்திய சாலை விபத்துக்கு, சாலையில் போடப்பட்டிருக்கும் வழிகாட்டி கோடுகளே காரணம் எனக் கூறப்படுவது தொடர்பில் விசாரணை மேற்கொள்ளுமாறு பொதுப் பணி அமைச்சு பணித்துள்ளது.

சம்பந்தப்பட்ட பகுதியில் சாலை வழிகாட்டி கோடுகள் முறையாக இல்லாதது, சீனப் பெருநாளுக்கு முன்னரே Dash நெடுஞ்சாலை நிறுவனம் கண்டறிந்தது தொடக்க கட்ட விசாரணையில் தெரிய வந்துள்ளதாக, பொதுப் பணி அமைச்சர் டத்தோ ஸ்ரீ அலெக்சாண்டர் நந்தா லிங்கி தெரிவித்தார்.

நேற்று தொடங்கி அந்த கோடுகளை மறுசீரமைக்கும் பணிகள் தொடங்கப்பட்டுள்ள வேளை ; இன்னும் மூன்று நாட்களில் அது நிறைவடையும் என எதிர்ப்பார்க்கப்படுகிறது.

NKVE நெடுஞ்சாலையில் போடப்பட்டிருந்த வெள்ளை, மஞ்சள் கோடுகளால் எற்பட்ட குழப்பத்தால், இரு MPV வாகனங்கள் விபத்துக்குள்ளான சம்பவம் தொடர்பில் அமைச்சர் கருத்துரைத்தார்

 Tags
confusion of road lines

in NKVE

KKR direction

to investigate


அடுக்குமாடி குடியிருப்பின் உரிமையை நாயிக்கு வழங்கிய சம்பவம் ; சொத்துடமை நிறுவனத்தின் தலைவர் கைது

தெஹ்ரான், ஆகஸ்ட்டு 21- ஈரானில், சொத்துடமை நிறுவனத்தின் தலைவர் ஒருவர் போலீசாரால் கைதுச் செய்யப்பட்டுள்ளார்.

அவரது நிறுவனம், அடுக்குமாடி குடியிருப்பு ஒன்றின் உரிமையை நாயிக்கு வழங்கிய தம்பதிக்கு உடந்தையாக செயல்படுவதை காட்டும் காணொளி வைரலானதை அடுத்து அவர் கைதானார்.

ஈரானிய தம்பதி, தங்களின் குடியிருப்பின் உரிமையை வெள்ளை நிற நாய்க்கு மாற்றுவதற்கான ஒப்பந்தத்தில் கையெழுத்திடும் காட்சியை, கடந்த வாரம் இறுதியில் வைரலான அந்த காணொளியில் காண முடிகிறது.

அந்த ஒப்பந்ததில் செஸ்டர் எனும் அந்த நாய், ஒரு பெண்ணின் உதவியுடன், மை பேட்டில் தனது பாதத்தை வைத்து ஒப்பந்தத்தில் முத்திரையிடும் காட்சியும் அந்த காணொளியில் இடம் பெற்றுள்ளது.

சம்பந்தப்பட்ட தம்பதிக்கு பிள்ளைகள் இல்லை என்பதால், அவர்கள் தங்கள் குடியிருப்பின் உரிமையை சம்பந்தப்பட்ட நாய்க்கு வழங்கியதாக கூறப்படுகிறது.

ஈரானில், நாய்க்கு சொத்துரிமை வழங்குவதை எதிர்க்கும் சட்டம் எதுவும் இல்லை என்றாலும், பெரும்பாலான முஸ்லீம் நாடுகளில் நாய்கள் தூய்மையற்ற விலங்காக கருதப்படுகின்றன.

அதனால், அந்த சொத்துரிமை மாற்றத்தை அனுமதித்த நிறுவனம் உடனடியாக மூடப்பட்டதோடு, அதன் தலைவர் கைதுச் செய்யப்பட்டதாக கூறப்படுகிறது.

 Tags
kepada anjing

Wariskan pangsapuri


மேற்கு வங்காளத்தில் மின்னல் தாக்கி   14 பேர் மரணம்

கொல்கத்தா, ஏப் 28 – இந்தியாவில் மேற்கு வங்காளத்தில் மின்னல் தாக்கி 14 பேர் மாண்டனர். அவர்களில் பெரும்பாலோர் விவசாயிகள் என அறிவிக்கப்பட்டது. மேற்கு வங்காளத்தில் பெரும்பாலான மாவட்டங்களில் பெய்த கடுமையான மழையின்போது அநத பரிதாப சம்பவம் ஏற்பட்டது. மூன்று மாவட்டங்களில் வயல்களில் வேலை செய்து கொண்டிருந்தவர்கள் மின்சாரம் தாக்கி இறந்ததை அதிகாரிகள் உறுதிப்படுத்தினர்.

 Tags
14 dead

due to

In West Bengal

lightning


மொரோக்கோவில்   வலுவான  நிலநடுக்கம் குறைந்தது 296 பேர் மரணம்

ரபாட், செப் 9 – மொரோக்கோவில் ரெக்டர் கருவியில் 6,8 அளவில் பதிவான வலுவான நிலநடுக்கும் உலுக்கியதைத் தொடர்ந்து குறைந்த 296 பேர் மரணம் அடைந்தனர். பல கட்டிடங்கள் தரைமட்டமானதால் அதன் இடிபாடுகளில் மக்கள் சிக்கிக்கொண்டிருக்கக்கூடும் என்பதால் மரண எண்ணிக்கை மேலும் அதிகரிக்கலாம் என அஞ்சப்படுகிறது. பல கட்டிடங்களில் அதிர்வு ஏற்பட்டதைத் தொடர்ந்து அங்கிருந்து பொதுமக்கள் அலடியடித்துக்கொண்டு வெளியே ஓடினர். வெள்ளிக்கிழமை பின்னிரவுக்குப் பிறகு நில நடுக்கம் ஏற்பட்ட பகுதிக்கு அருகேயுள்ள பகுதிகளில் அதிகமானோர் உயிரிழந்ததாக மொரோக்கோ உள்துறை அமைச்சு தெரிவித்தது. காயம் அடைந்த 153 பேர் மருத்துவமனையில் சிகிச்சைக்காக சேர்க்கப்பட்டனர்.

பல கட்டிடங்கள் தரைமட்டமான காட்சிகள் மற்றும் அதனால் வெளிப்பட்ட புகை மண்டலங்கள் கொண்ட புகைப்படங்கள் மற்றும் காணொளிகளை மொரொக்கோ மக்களில் பலர் சமூக வலைத்தளங்களில் பதிவேற்றம் செய்தனர். ஐ.நாவின் யுனெஸ்கோ பாரம்பரிய பகுதியாக Marrakech பழைய நகரை சுற்றியுள்ள பிரபலமான செங்சுவரின் சில பகுதிகளும் இடிந்தன. நில நடுக்கத்திற்கு பிந்திய அதிர்வுகள் தொடந்து ஏற்படலாம் என்ற அச்சத்தினால் பொதுமக்களில் பலர் தங்களது வீடுகளிலிருந்து வெளியேறி பாதுகாப்பான இடங்களில் இருந்து வருகின்றனர்.

 Tags
after powerful 6.8-magnitude earthquake rattles Morocco

At least 296 people killed

officials say


ஒன்பது வயது சிறுவன் துன்புறுத்தி கொலை ; தாய், காதலனுக்கு எதிராக குற்றச்சாட்டு

தைப்பிங், ஆகஸ்ட்டு 11 – சிறுவனை சாகும் வரை துன்புறுத்தி கொலைச் செய்ததாக, தாய்க்கும், அவரது காதலனுக்கும் எதிராக இன்று மாஜிஸ்திரேட் நீதிமன்றத்தில் குற்றம்சாட்டப்பட்டது.

36 வயது சித்தி பாரினா முஹமட் பாசாரோல் அரிப்பின், 37 வயது இசுஹைசாட் இஸ்மாயில் ஆகிய இருவரும், இணைந்து ஒன்பது வயது முஹமட் ஹசிப்பைடி முஹமட் ஜெப்ரியை கொலை செய்ததாக குற்றச்சாட்டை எதிர்நோக்கியுள்ளனர்.

ஜூலை 29-ஆம் தேதி, காலை மணி 10.30-க்கும், 30-ஆம் தேதி, காலை மணி 10.52-க்கும் இடைப்பட்ட நேரத்தில் அவர்கள் அக்குற்றத்தை புரிந்ததாக தெரிவிக்கப்பட்டது.

குற்றம் நிரூபிக்கப்பட்டால், மரண தண்டனை அல்லது 30 முதல் 40 ஆண்டுகள் வரையிலான சிறைத் தண்டனையும், பிரப்படிகளும் விதிக்கப்படலாம்.

அவ்விருவரையும் உத்தரவாதத்தின் கீழ் விடுவிக்க நீதிமன்றம் இன்று மறுத்துவிட்ட வேளை ; இவ்வழக்கு விசாரணை அக்டோபர் 16-ஆம் தேதி செவிமடுக்கப்படும்.

முன்னதாக, ஜூலை 30-ஆம் தேதி, சிறார் வதைக்கு இலக்கானதாக நம்பப்படும் சிறுவன் ஒருவன், உடல் முழுவதும் காயங்களுடன், அசாம் கும்பாங்கிலுள்ள வீடொன்றில் இறந்து கிடந்த சம்பவம் தொடர்பில் ஊடகங்கள் செய்தி வெளியிட்டிருந்தது குறிப்பிடத்தக்கது.

 Tags
ibu

teman lelaki didakwa bunuh anak


நீச்சல் தெரியாததால் நீரில் மூழ்கினாரா  விஜய் ஆண்டனி  !

லங்காவி, ஜன 17 – லங்காவியில் பிச்சைக்காரன் 2 படப்பிடிப்பின்போது ஏற்பட்ட விபத்தில், நீச்சல் தெரியாததால் , நீரில் மூழ்கி, நுரையீரலில் நீர் கோர்த்ததால் , அப்படத்தின் கதாநாயகன் விஜய் ஆண்டனி மருத்துவமனையில் சேர்க்கப்பட்டு சிகிச்சை பெற்று வருகிறார்.

நீரில், கதாநாயகியோடு காட்சியயை படமெடுத்துக் கொண்டிருந்தபோது, விஜய் ஆண்டனி செலுத்திய Jet Ski கட்டுப்பாட்டை இழந்து விபத்து ஏற்பட்டது. நீருக்குள் விழுந்த அவருக்கு நீச்சல் தெரியாததோடு, அவர் Life Jacket , உயிர் காக்கும் அங்கியையும் அணிந்திருக்கவில்லை என தெரிய வந்திருக்கிறது.

இவ்வேளையில், அங்கிருந்த படப்பிடிப்பு குழுவினரால் உடனடியாக காப்பாற்றப்பட்டு லங்காவி மருத்துவமனையில் சேர்க்கப்பட்ட விஜய் ஆண்டனியின் உடல் நிலை சீராக இருப்பதாக, பிச்சைக்காரன் பட தயாரிப்பாளர் தனஞ்செயன் டிவீட் செய்திருக்கிறார் . விஜய் ஆண்டனி குணமடைந்து விரைவில் படப்பிடிப்பிற்கு திரும்புவார் எனவும் அவர் குறிப்பிட்டுள்ளார்.

இவ்வேளையில், விஜய் ஆண்டனியின் குடும்பத்தினர் மலேசியா வந்துள்ளனர். லங்காவியிலிருந்து சிகிச்சைக்காக கோலாலம்பூர் கொண்டு வரப்படும் சாத்தியத்தை அவர்கள் மருத்துவரோடு கலந்து பேசவுள்ளனர். மருத்துவர் ஆலோசனையின்படி ஓரிரு நாட்களுக்கு கழித்து சென்னைக்குத் கொண்டு செல்லும் வாய்ப்பையும் குடும்பத்தார் ஆலோசித்து வருவதாகவும் தெரிகிறது.

 Tags
drown

he didn't know how to swim

Vijay Antony


புதிய   சம்பளத்  திட்டத்தில்  வசதிக்  குறைந்த  தரப்பினரையும் உள்ளடக்க   வேண்டும்

கோலாலம்பூர், மே 16- புதிய சம்பளத் திட்டத்தில் வசதிக் குறைந்த தரப்பினர் இடம்பெற வேண்டுமென பிரதமர் டத்தோஸ்ரீ அன்வார் இப்ராஹிம் நிர்வாகம் பகிரங்கமாக ஒப்புக்கொண்டுள்ளது மகிழ்ச்சியளிப்பதோடு நாட்டிலுள்ள ஏழைகள் மற்றும் குறைந்த வருமானம் தரப் பிரிவினரை பாதிக்கக்கூடிய விவகாரங்களில் கூடுதல் கவனம் செலுத்தப்பட வேண்டும் என சமூக பாதுகாப்பு பங்கேற்பாளர்களின் மலேசிய ஆலோசனை சங்கத்தின் அனைத்துலைக தொழிலாளர் ஆலோசகரான

Callistus Antony D’angelus கேட்டுக்கொண்டார். கடந்த 26 ஆண்டுகளில் நாட்டில் ஊழல் 4.5 டிரிலியன் ரிங்கிட் ஊழல் ஏற்பட்டுள்ளதாக அண்மையில் தகவல் வெளியாகியுள்ளது. இதனால் நாட்டின் சாதாரண மற்றும் ஏழை மக்கள்தாள் பாதிப்பை எதிர்நோக்கியுள்ளனர்.

இந்த நிலையில் ஆக்கப்பூர்வமான சம்பள முறைக்கான கொள்கையை அமல்படுத்துவது குறித்து அரசாங்கம் ஆராய்ந்து வருவதாக பொருளாதார அமைச்சர் ரபிசி ரம்லி கூறியுள்ளார். சரியான திட்டமிடல் மற்றும் ஆக்கப்பூர்வமான செயல் திட்டம் மூலம் இதனை அமல்படுத்தத முடியும் எனறும் Callistus Antony சுட்டிக்காட்டினார். அந்நிய தொழிலாளர்களின் வரவினால் B 40 மற்றும் M 40 தரப்பைச் சேர்ந்த தொழிலாளர்களின் சம்பளம் திருப்திகரமாக இல்லை. வாழ்க்கை செலவீன உயர்வு குறைந்த மற்றும் நடுத்தர வருமானம் பெறும் வர்க்கத்தினரை மோசமாக பாதிக்கப்பட்டுள்ளதையும் அரசாங்கம் கவனத்தில் எடுத்துக்கொள்ள வேண்டும் என Callisgtuw Antomy வலியுறுத்தினார்.

 Tags
in Any

Protect poor

Wage model


பினாங்கில் புகை மூட்டம் மோசம் அடைந்நது

ஜோர்ஜ் டவுன், செப் 29 – பினாங்கில் இன்று காலை புகை மூட்டம் மேலும் மோசம் அடைந்துள்ளது, நேற்றைய தினத்தை ஒப்பிடுகையில் இன்று பினாங்கில் புகை மூட்டத்தினால் பல இடங்களில் பார்க்கும் தொலைவு அதிகமாக குறைந்தது. நான்கு இடங்களில் காற்றின் தூய்மைக் கேடு குறியீடு அளவு மிதமாக இருந்ததாக சுற்றுச் சூழல் துறையின் செயலியில் வெளியிப்பட்ட அறிக்கையல் தெரிவிக்கப்பட்டுள்ளது. செபேறாங் ஐயா வில் காற்றின் தூய்மைக்கேடு குறியிட்டின் அளவு 93 ஆக இருந்தது. இந்தோனேசியாவில் தென் சுமத்திரா மற்றும் இதர வட்டாரங்களில் விவசாயத்திற்காக காடுகளை அழித்து தீவைக்கும் நடவடிக்கையால் இவ்வாண்டு புகைமூட்டத்தினால் ஏற்படும் தூய்மைக்கேடு மிகவும் மோசமாக இருக்கும் என இதற்கு முன் அனைத்துலக ஊடகங்கள் தகவல் வெளியிட்டிருந்தன.

 Tags
Jerebu

makin buruk di Pulau Pinang


‘ஸ்டேட்டஸ் அப்டேட்டிற்கான’ புதிய அம்சங்களை அறிமுகப்படுத்தியது வாட்ஸ்அப்

Meta-வுக்கு சொந்தமான WhatsApp செயலி, குரல் பதிவுகளை ‘ஸ்டேட்டஸ்சில்’ பகிர அனுமதிக்கும் புதிய அம்சத்தை அறிமுகப்படுத்தியுள்ளது.

அந்த தகவலை WhatsApp தமது அதிகாரப்பூர்வ ட்விட்டர் சமூக ஊடகம் வாயிலாக உறுதிப்படுத்தியது.

‘ஸ்டேட்டஸ்’ பதிவேற்றம் செய்யப்படவுடன், நமது WhatsApp செயலின் புகைப்படத்தை சுற்றி ஒளிவட்டம் தோன்றும். அதனை கிலிக் செய்வதன் வாயிலாக, WhatsApp-பில் நம்முடன் தொடர்பில் உள்ளவர்கள் நமது ‘ஸ்டேட்டசை’ எளிதாக காணலாம்.

அதே சமயம், புதிய இமோஜிகளும் WhatsApp செயலியில் இணைக்கபட்டுள்ளன. அதன் வாயிலாக, தாங்கள் எப்படி உணர்கிறார்கள் என்பதை மிக எளிதாக தங்கள் அன்புக்குரியவர்களுக்கு தெரிவிக்க இயலும்.

மேலும், குறிப்பிட்ட பயனர்களுக்கு 100 மீடியாக்கள் அல்லது பதிவுகள் வரை பகிர அனுமதிக்கும் மற்றொரு அம்சமும் இணைக்கப்பட்டுள்ளது.

கூடிய விரைவில் அந்த புதிய அம்சங்களை அனைவரும் பயன்படுத்தலாம் என கூறப்படுகிறது.

 Tags
slew of new features for

status update

WhatsApp announces


சிவக்குமார்  விலக வேண்டிய அவசியமில்லை – டத்தோஸ்ரீ அன்வார்

கோலாலம்பூர், ஏப் 15 – மனிதவள அமைச்சர் வி.சிவக்குமார் மீது குற்றச்சாட்டு எதுவும் கொண்டு வரப்படவில்லை என்பதால் அவர் பதவி விலக வேண்டிய அவசியமில்லை என பிரதமர் டத்தோஸ்ரீ அன்வார் இப்ராஹிம் தெரிவித்துள்ளார். அவர் மீது விசாரணைத்தான் நடத்தப்படுகிறதே தவிர குற்றச்சாட்டு எதுவும் கொண்டுவரப்படவில்லை. உதாரணத்திற்கு பிரதமர் என்ற முறையில் விளக்கம் அளிக்கும்படி நான் கேட்டுக்கொள்ளப்பட்டால் நான் உடடியாக பதவி விலக வேண்டிய அவசியமில்லை. விசாரணைக்கும் குற்றஞ்சாட்டப்படுவதற்கும் வேறுபாடு உள்ளது. அவர் மீதான விசாரணை இன்னமும் நடைபெற்று வருகிறது. குற்றச்சாட்டை நிருபிப்பதை மலேசிய ஊழல் தடுப்பு ஆணையத்திடமே விட்டுவிட்டதாக இன்று Dewan Bahasa dan Pustaka வில் Hikyat Iskandar zulkarnain புத்தகத்தை வெளியிடும் நிகழ்ச்சியில் கலந்துகொண்ட பின் அன்வார் தெரிவித்தார்.

 Tags
as he is not charged

says Anwar

Sivakumar doest-t need to resign


பணமோசடி குற்றசாட்டை ரத்து  செய்வீர்    முஹிடின்     விண்ணப்பம்

கோலாலம்பூர், செப் 19 – முன்னாள் பிரதமர் டான்ஸ்ரீ முகைதீய் யாசின் தனது நிர்வாகத்தால் செயல்படுத்தப்பட்ட Jana Wibawa திட்டத்துடன் தொடர்புடைய சுமார் 200 மில்லியன் ரிங்கிட் பணமோசடி குற்றச்சாட்டுகளை ஒதுக்கி வைக்க வேண்டும் என விரைவில் விண்ணப்பம் செய்யவிருப்பதாக அவரது வழக்கறிஞர் Hisyam Teh Poh Teik இன்று செஷன்ஸ் நீதிமன்ற நீதிபதி Azrua Alwi யிடம் தெரிவித்திருக்கிறார். குற்றவியல் நடைமுறைச் சட்டத்தின் 173 (ஜி) பிரிவின் கீழ் (குற்றங்கள்) ஒதுக்கி வைப்பதற்கான விண்ணப்பம் செய்யப்படும் என அவர் தெரிவித்தார். அந்த குற்றச்சாட்டுக்கள் ஆதாரமற்றவை என நீதிமன்றம் கருதினால் குற்றஞ்சாட்டப்பட்டவரை விடுவிக்க நீதிமன்றம் அனுமதிக்கிறது.

தாம் தலைமையேற்றுள்ள பெர்சத்து கட்சிக்காக மொத்தம் 232.5 மில்லியன் ரிங்கிட் லஞ்சம் பெறுவதற்காக முஹிடின் தனது பதவியை தவறாகப் பயன்படுத்தியதாகக் கூறப்படும் நான்கு குற்றச்சாட்டுகளை முறியடிக்க முகைதினின் விண்ணப்பத்தை ஏற்னவே உயர்நீதிமன்றம் அனுமதித்துள்ளதை அரசாங்க தரப்பு வழக்கறிஞர் டி.பி.பி வான் ஷஹாருடின் வான் லாடின் அசுராவிடம் சுட்டிக்காடடினார்.

 Tags
court hears

Muhyiddin wants money laundering charges set aside


சங்கம் அமைத்து  மொழியை வளர்த்த பெருமை தமிழுக்கு  மட்டுமே உண்டு   – டத்தோ ஸ்ரீ எம்.சரவணன்

கோலாலம்பூர், பிப் 21 -உலகத்திலேயே சங்கம் அமைத்து மொழியை வளர்த்த பெருமை தமிழுக்கு மட்டுமே உண்டு . அந்த வகையில் தாய்மொழி தினமான இன்று தமிழ் மொழியைத் தாய்மொழியாகக் கொண்ட அனைத்து உறவுகளுக்கும் தமது இனிய தாய்மொழி தின நல்வாழ்த்துகளை ம.இ.காவின் தேசிய துணைத் தலைவரும் முன்னாள் மனித வள அமைச்சருமான டத்தோஸ்ரீ எம். சரவணன் தெரிவித்துக் கொண்டார். மொழி என்பது வெறும் வார்த்தைகள் அல்ல. அது ஓர் இனத்தின் அடையாளம். பிறப்பாலும்⸴ மரபாலும் பின்னிப் பிணைந்த ஒரு பிரிக்க முடியாத அங்கமே தாய்மொழி என சரவணன் தெரிவித்தார்.

தொன்மை⸴ இனிமை⸴ எளிமை என பல சிறப்புகளைக் கொண்டதுதான் நம் தாய்மொழியான தமிழ் மொழி. சிறுவயது முதலே நம் பிள்ளைகளுக்கு தமிழ் மொழியின் சிறப்பையும், அதில் புதைந்து கிடக்கும் தமிழ் அறிஞர்களின் படைப்பையும் அறிமுகம் செய்வோம். தமிழ்மொழி வெறும் தொடர்புக்கான மொழி மட்டுமல்ல. அது வாழ்வியல் மொழி, நம் வாழ்க்கைக்கு வழிகாட்டக்கூடிய பொக்கிஷங்கள் புதைந்து கிடைக்கும் மொழி. எனவே தாய்மொழி தினத்தில், தாய்மொழியைப் போற்றுவோம்.

தமிழ்மொழியைக் காப்போம் என தமது வாழ்த்துச் செய்தியில் சரவணன்

தெரிவித்துள்ளார்.

 Tags
Datuk Sri M.Saravanan

Happy Mother Language Day


இல்லாத கிரிப்தோ முதலீட்டில் 14.9 லட்சம் ஏமாந்த கணக்காய்வாளர்

நிபோங் தெபால் அக் 12 – நிபோங் தெபாலில் கணக்காய்வாளராக பணிப்புரியும் 43 வயது பெண்மணி ஒருவர் இணைய மோசடிக்காரர்களின் வலையில் சிக்கி இல்லாத ஒரு கிரிப்தோ முதலீட்டில் 14.9 லட்சம் ரிங்கிட்டை பறிகொடுத்துள்ளார்.

நியூ யோர்க்கில் செயல்படுவதாக காட்டி கொண்ட கிரிப்தோ நாணய முதலீட்டு விளம்பரத்தை இணையத்தில் பார்த்து தொடர்பு கொண்டபோது அவர்கள் அப்பெண்மணியிடம் நம்பும்படியாக விளக்கம் கொடுக்கவே அவர்கள் கொடுத்த வங்கி கணக்கில் 14.9 லட்சம் ரிங்கிட்டை சேர்த்துள்ளார் அவர்.

அதன் பின்னர் அதில் வந்த லாபத்தை மீட்க முயற்சித்த போது அவர்கள் பல்வேறு காரணங்களைக் கூறியதோடு மேலும் முதலீட்டை அதிகரித்தால் மட்டுமே மீட்க முடியும் என சொல்லியிருக்கின்றனர்.

அப்போதுதான் தான் ஏமாற்றப்பட்டுள்ளதை அறிந்த அவர் போலிஸ் புகார் கொடுத்துள்ளார்.

இவ்விவகாரம் தற்போது மோசடி குற்றவியல் சட்டத்தின் கீழ் விசாரிக்கப்பட்டு வரும் நிலையில் பொது மக்கள் இது போன்ற முதலீட்டுத் திட்டங்களை முழுமையாக ஆராயாமல் பணத்தை முதலீடு செய்து ஏமாற வேண்டாம் என செபெராங் பெராய் செலாத்தான் போலிஸ் அறிவுறுத்தியுள்ளது.

 Tags
hampir RM1.49 juta

juruaudit rugi

pelaburan kripto

Terpedaya

tidak wujud


Nasi Kandar  கடைகளின்  வாரிய உறுப்பினரை  விசாரணைக்காக எம்.ஏ.சி.சி  தடுத்து வைத்துள்ளது

ஜோர்ஜ் டவுன், அக் 18 – பினாங்கில் பிரபலமான நாசி கண்டார் உரிமம் நிறுவனங்களின் வாரிய உறுப்பினர் ஒருவர் வெளிநாட்டு தொழிலாளர்களை வேலைக்கு சேர்ப்பது மீதான விவகாரத்தில் போலியான ஆவணங்களை சமர்ப்பித்தது தொடர்பான விசாரணைக்காக எம்.ஏ.சி.சி மூன்று நாட்களுக்கு தடுத்து வைத்துள்ளது. மலேசிய ஊழல் தடுப்பு ஆணையத்தின் டி.பி.பி ஆர்.யோகேஸ்வரஜென் செய்துகொண்ட மனுவைத் தொடர்ந்து அந்த நபரை தடுத்து வைப்பதற்கு மாஜிஸ்திரேட் நட்ராதுன் நைம் முகமட் சைடி உத்தரவு பிறப்பித்தார்.

இதற்கு முன்னதாக அந்த சந்தேகப் பேர்வழி இன்று காலை மணி 8.56 அளவில் நீதிமன்றத்திற்கு கொண்டு வரப்பட்டார். வெளிநாட்டு தொழிலாளர் ஒருவரை வேலைக்கு தேர்வு செய்வதற்காக போலி ஆவணங்களை சமர்ப்பித்ததில் குடிநுழைவு அதிகாரியுடன் அந்த சந்தேக நபர் உடந்தையாக இருந்தததாக எம்.ஏ.சி.சி தகவல்கள் தெரிவித்தன. ஏற்கனவே தங்களது நிறுவனத்தில் வேலை செய்துவரும் ஒரு தொழிலாளியின் பெயரில் அந்த ஆவணங்கள் தயாரிக்கப்பட்டு பினாங்கு குடிநுழைவுத்துறையிடம் பரிசீலனைக்காக சமர்ப்பிக்கப்பட்டதாக கூறப்பட்டது.

 Tags
chain board member

for falsifying documents

nasi kandar

remand

under MACC


மோட்டார்  சைக்கிள்  ஓட்டியபோது  சகாசத்தில்  ஈடுபட்ட  உணவு  விநியோகிப்பாளர்  கைது

கோலாலம்பூர், ஜூன் 9 – தனது மோட்டார்சைக்கிளில் அபாயகரமான சகாசத்தில் ஈடுபட்டபோது உணவு விநியோகிப்பாளர் ஒருவர் கேமராவில் பதிவானதை தொடர்ந்து அவர் கைது செய்யப்பட்டார். ஜூன் 7 ஆம் தேதி வெளியான வீடியோவில் அந்த சாகச காட்சி பதிவாகியிருப்பதாக அம்பாங் ஜெயா OCPD துணை கமிஷனர் Mohamad farouk Eshak தெரிவித்தார்.

மோட்டார் சைக்கிளின் இருக்கையின் மேலே இருந்த பெட்டியின் மேல் அமர்ந்திருந்தவாறு சகாசகத்தில் ஈடுபட்ட 45 வயதுடைய அந்த நபர் நேற்று காலை 10.30 மணியளவில் kampung Cheras Baru வில் கைது செய்யப்பட்டதாக அவர் தெரிவித்தார். அந்த நபரிடமிருந்து பறிமுதல் செய்யப்பட்ட மோட்டார் சைக்கிள் அம்பாங் ஜெயா போக்குவரத்து போலீஸ் நிலையத்திற்கு கொண்டுச் செல்லப்பட்டதாக Mohamad Farouk கூறினார்.

 Tags
bike stunt

food delivery

over dangerous

rider nabbed


சிறந்த  நடிகைக்கான  Oscar விருதுக்கு Michelle Yeoh  முன்மொழியப்பட்டார்

கோலாலம்பூர், ஜன 25 – Everything Everywhere All At once என்ற action திரைப்படத்தில் நடித்ததற்காக மலேசிய நடிகையான Tan Sri Michelle Yeoh சிறந்த நடிகைக்கான

Oscar விருதுக்கு முன்மொழியப்பட்டுள்ளார். Daniel Kwan மற்றும் Daniel Scheinert கூட்டாக இயக்கியிருக்கும் அந்த படம் 11 Oscar விருதுக்கு முன்மொழியப்பட்டுள்ளது. அவற்றில் சிறந்த திரைப்படம் மற்றும் சிறந்த இயக்குனருக்கான விருதும் அடங்கும்.

Oscar விருதுக்கு முன்மொழியப்பட்ட முதல் மலேசிய நடிகையாக மட்டுமின்றி 95 ஆண்டு கால Oscar வராற்றில் முன்னணி நடிகை விருதுக்கு முன்மொழியப்பட்ட முதல் ஆசிய பெண்ணாகவும் Michelle Yeoh விளங்குகிறார். அண்மையில் அவர் 80ஆவது Golden Globe விருதளிப்பு விழாவில் நகைச்சுவை மற்றும் இசைக்கான சிறந்த நடிக்கைக்கான Golden Globe விருதையும் வென்றார்.

 Tags
Best Actress

Michelle Yeoh receives

Oscar nomination for


6 அடி முதலை தாக்கி இரு சகோதரர்கள் காயம்

சபா, பிப் 8 – பீத்தாஸ் மாவட்டத்தில், 6 அடி முதலை தாக்கியதில் 53 வயது ஆடவர் ஒருவர் பலத்த காயங்களுக்கு இலக்கான வேளை ; அவரது 51 வயது இளைய சகோதரர் லேசான காயத்தோடு உயிர் தப்பினார்.

நேற்று மாலை மணி 5.30 வாக்கில், தங்கள் வீட்டிற்கு அருகிலுள்ள, ஆற்றங்கரையில், தண்ணீர் குழாய் ஒன்றை பொருத்திக் கொண்டிருந்த சமயத்தில் அவர்கள் முதலை தாக்குதலுக்கு இலக்கானதாக கூறப்படுகிறது.

தங்கள் வீட்டிற்கு தண்ணீர் விநியோகத்தை பெறுவதற்காக, ஆற்றில் முழங்கால் அளவு நீரில் நின்று வேலை செய்துக் கொண்டிருந்த போது மூத்த சகோதரரின் காலை முதலை கவ்வியதில் அவர் கை மற்றும் காலில் பலத்த காயங்களுக்கு இலக்கான நிலையில் அவரை காப்பாற்ற முயன்ற இளைய சகோதரரும் அந்த முதலையால் தாக்கப்பட்டார்.

 Tags
Brothers attacked

by 6ft crocodile

in Pitas

while installing water pump


எனக்கு  எதிராக   போலீசில் புகார் செய்வீர் ; தீபக் ஜெய்கிஷனுக்கு  வீ கா சியோங் சவால்

கோலாலம்பூர், மார்ச் 18 – இந்தியாவிலிருந்து முட்டை இறக்குமதி செய்யப்பட்ட விவகாரம் குறித்து தாம் அறிக்கைவிட்டதைத் தொடர்ந்து தம்முடன் தொலைபேசியில் தொடர்புக்கொண்டதை மறுத்துவரும் வர்த்தகர் Deepak Jaikishan இது குறித்து போலீசில் புகார் செய்யவேண்டுமென Air Hitam நாடாளுமன்ற உறுப்பினர் Wee ka Siong சவால் விடுத்தார். மூன்று நாட்களுக்குள் புகார் செய்யத் தவறினால் Deepak Jaikishan னுக்கு எதிராக விசாரணை நடத்தும்படி தாம் போலீசில் புகார் செய்ய வேண்டியிருக்கும் என ம.சீ. ச தலைவருமான Wee Ka Siong கூறியுள்ளார். தீபக் போலீசில் புகார் செய்தால் பல்வேறு கேள்விகளுக்கு விடை காணப்படும் என்றும் அவர் தெரிவித்தார்.

 Tags
I will do it

Police or

Report to the

told Deepak

Wee Ka Siong


சிலாங்கூர்  தேர்தல்  பக்காத்தானுடன்   பேச்சு நடத்த மாநில அம்னோ  தயார்

கோலாலம்பூர், பிப் 4 – இவ்வாண்டு நடைபெறவிருக்கும் மாநில தேர்தலை முன்னிட்டு போட்டியிட விரும்பும் தொகுதிகள் குறித்து பேச்சு நடத்த சிலாங்கூர் அம்னோ தயாராய் இருப்பதாக அக்கட்சியின் மாநில தலைவர் Megat Zulkarnain Omardin

தெரிவித்திருக்கிறார். இந்த விவகாரம் தொடர்பில் மாநில தேசிய முன்னணியுடன் அம்னோ பேச்சு நடத்தும் . அதன்பின் தேர்தலுக்கான தொகுதி பங்கீடு தொடர்பில் மாநில தேசிய முன்னணி பக்காத்தான் ஹராப்பானுடன் பேச்சு நடத்தும் என அவர் கூறினார். அம்னோ நிலையிலான பேச்சுக்கள் முடிந்துவிட்டன. பக்காத்தான் ஹராப்பானுடன் பேச்சு நடத்துவதற்கு நாங்கள் தயாராய் இருக்கிறோம். ஒற்றுமை அரசாங்கத்தின் உணர்வுக்கு ஏற்ப கலந்துரையாடல்களை எப்படி நடத்துவது என்பது குறித்து இனி பக்காத்தான் ஹராப்பான்தான் சிந்திக்க வேண்டும் என Megat Zulkranain கேட்டுக்கொண்டார்.

 Tags
election Seats

ready for talkd on state

Selangor Umno


கைப்பேசியில் ஆபாச உள்ளடக்கத்தை வைத்திருந்த கடையின் உதவியாளருக்கு ; ஐயாயிரம் ரிங்கிட் அபராதம்

கைப்பேசியில் ஆபாசமான புகைப்படங்களையும், காணொளியையும் வைத்திருந்த குற்றச்சாட்டை, கடையில் உதவியாளராக பணிப்புரியும் ஆடவன் ஒருவன் ஒப்புக் கொண்டதை அடுத்து, அவனுக்கு ஐயாயிரம் ரிங்கிட் அபராதம் விதித்து தைப்பிங் மாஜிஸ்திரேட் நீதிமன்றம் தீர்ப்பளித்தது.

26 வயது முஹமட் பித்ரி இசாக் எனும் அந்த ஆடவன், அபராதத்தை செலுத்த தவறினால், எட்டு மாதம் சிறைத் தண்டனையை அனுபவிக்க வேண்டுமெனவும் நீதிமன்றம் உத்தரவிட்டது.

தமது Realme ரக கைப்பேசியில், 67 ஆபாச புகைப்படங்களையும், 55 காணொளிகளையும் வைத்திருந்ததாக, அவ்வாடவனுக்கு எதிராக குற்றம்சாட்டப்பட்டது.

கடந்தாண்டு, பிப்ரவரி மாதம் 16-ஆம் தேதி, நண்பகல் மணி 12.15 வாக்கில், மருத்துவமனை வளாகம் ஒன்றில் அவன் அக்குற்றத்தை புரிந்ததாகவும் நீதிமன்றத்தில் தெரிவிக்கப்பட்டது.

 Tags
fined RM5000 for

possessing obscene material on the phone

Shop assistant


தமிழ் எல்லா பள்ளிகளிலும் தமிழ் கூடுதல் மொழி; பிரதமரின் கூற்றுக்கு விக்னேஸ்வரன் வரவேற்பு

நாட்டிலுள்ள பள்ளிகளில் கூடுதல் மொழியாக தமிழ் போதிக்கப்பப்பட ஆவனச் செய்ய பரிந்துரைத்துள்ள பிரதமர் டத்தோஸ்ரீ அன்வார் இப்ராஹிம்-மின் நிலைப்பாட்டை ம.இ.கா-வின் தேசியத் தலைவர் டான் ஶ்ரீ விக்னேஸ்வரன் வரவேற்றுள்ளார்.

தாம் ஏற்கனவே கடந்த காலங்களில் தமிழ் மொழி தேசிய மற்றும் இடைநிலைப்பள்ளிகளில் கட்டாயப் பாடமாக கொண்டுவரப் பட வேண்டும் என வலியுறுத்தி வந்ததை நினைவுகூர்ந்த அவர் பிரதமர் செய்துள்ள அறிவிப்பு மகிழ்ச்சியூட்டுவதாக கூறினார். தமிழ்ப்பள்ளிகளில் மாணவர் எண்ணிக்கை குறைந்து வரும் நிலையில் அதனை கூட்டுவதற்கான முயற்சிகள் எடுக்கப்படும் அதே பட்சத்தில் தொன்மைமிக்க மொழியான தமிழ் மொழிக்கு நாட்டில் இன்னும் பரவலான பயன்பாட்டை உருவாக்க அது எல்லா பள்ளிகளிலும் ஒரு கட்டாய பாடமாக்குவது அவசியம் என்பதே தங்களின் நிலையாக இருந்து வருவதாக விக்னேஸ்வரன் கடந்த மார்ச் மாதம் போர்டிக்சனில் நடந்த நிகழ்ச்சியில் கூறியிருந்தார். அந்த வகையில் அரசாங்கத்திடம் அதற்கான நடவடிக்கைகளை எடுக்க ம.இ.கா தொடர்ந்து வலியுறுத்தும் என தெரிவித்திருந்தார் என்பதும் குறிப்பிடத்தக்கது.

 Tags
; Vigneswaran welcomes

Anwar’s stand

in all schools

Tamil as additional language


கெடாவிலும் பெர்லீசிலும் வெள்ளத்தினால் வெளியேற்றப்பட்ட மக்களின் எண்ணிக்கை அதிகரிப்பு

கோலாலம்பூர், செப் 29 – கெடாவிலும், பெர்சிலும் வெள்ளத்தினால் பாதிக்கப்பட்ட மக்களின் எண்ணிக்கை தொடர்ந்து அதிகரித்துள்ளது. நேற்றிரவு மட்டும் 372 குடும்பங்களைச் சேர்ந்த 1,813 பேர் நிவாரணை மையங்களுக்கு வெளியேற்றப்பட்டனர். அவர்கள் அனைவரும் குபங் பசு, கோட்ட சீடர், போகோக் சேனா மற்றும் பாலிங் ஆகிய மாவட்டத்திலுள்ள 13 நிவாரண மையங்களில் தங்கியிருப்பதாக கெடா பேரிடர் நிர்வாக செயலகத்தின் தலைவர் மேஜர் சுஹைமி ஜெயின் தெரிவித்தார். பெர்லீசிலும் நிவாரண மையங்களுக்கு வெளியேற்றப்பட்டவர்களின் எண்ணிக்கை அதிகரித்துள்ளது. அராவ் குபங் கஜாஹ் விலுள்ள தேசிய இடைநிலைப்பள்ளியில் 42 பேர் தங்கியிருக்கின்றனர்.

 Tags
Number of flood evacuees in Kedah

perlis continue to rise


உலகக்  கிண்ண ஹாக்கி நியூசிலாந்திடம் இந்தியா அதிர்ச்சித் தோல்வி

புபனேஸ்வர் , ஜன 23-உலகக் கிண்ண ஹாக்கிப் போட்டியில் நியூசிலாந்திடம் பெனால்டி மூலம் 4-5 என்ற கோல் கணக்கில் அதிர்ச்சி தோல்விக்குள்ளானதை தொடர்ந்து

காலிறுதி ஆட்டத்திற்கு தேர்வு பெறும் வாய்ப்பை இந்தியா இழந்தது. மிகவும் பரபரப்பாக நடைபெற்ற இந்த ஆட்டத்தின் முற்பகுதியில் 2-0 என்று கோல் கணக்கிலும், பிற்பகுதியில் 3 -1 என்ற கோல் கணக்கிலும் இந்தியா முன்னணியில் இருந்தது. இதனைத் தொடர்ந்து வெற்றியாளரை நிர்ணயிப்பதற்காக பெனால்டி வழங்கப்பட்டது. இதில் நியூசிலாந்து 5 -4 என்ற கோல் கணக்கில் வென்றது.

 Tags
defeat to New Zealand

in the Hockey World Cup

India's shocking


40 லட்சம் ரிங்கிட் பெருமானமுள்ள போதைப் பொருள் பறிமுதல்

ஷா ஆலாம், பிப் 21- கடந்த புதன்கிழமை, கெடா, Kupang -கிலும், கிள்ளான் சுற்றுவட்டாரப் பகுதியிலும் மேற்கொள்ளப்பட்ட சோதனையில் , போலீசார் 46.7 கிலோகிராம் எடையிலான போதைப் பொருளை பறிமுதல் செய்தனர்.

பறிமுதல் செய்யப்பட்ட அந்த போதைப் பொருளின் மதிப்பு 40 லட்சம் ரிங்கிட்டை எட்டுமென சிலாங்கூர் இடைக்கால போலீஸ் தலைவர் எஸ். சசிகலா தேவி தெரிவித்தார்.

அந்த சோதனை நடவடிக்கையைத் தொடர்ந்து 3 ஆடவர்கள் கைது செய்யப்பட்டதாகவும் அவர் குறிப்பிட்டார். அவர்களில் ஒருவன் தொழிற்சாலை ஊழியர்களை ஏற்றிச் செல்லும் ஓட்டுநர் என்பதோடு, மேலும் இருவர் வேலையில்லாதவர்கள் என சசிகலா கூறினார் .

 Tags
4 million drug trafficking

more than

syndicate busted


சாயிட் குற்றச்சாட்டுகளில் இருந்து விடுவிக்கப்படாமல் விடுதலை செய்யப்பட்ட விவகாரம் ; அஹ்மட் டெரிருடின், இட்ரூஸ் ஆகியோர் விளக்கமளிக்க அழைக்கப்படுவர்

கோலாலம்பூர், செப்டம்பர் 12 – அகல்புடி அறக்கட்டளை தொடர்பான 47 குற்றச்சாட்டுகளில் இருந்து, டத்தோ ஸ்ரீ அஹ்மட் சாயிட் ஹமிடி, விடுவிக்கப்படாமல் விடுதலை செய்யப்பட்ட முடிவு தொடர்பில் விளக்கமளிக்க, JKPK – நாடாளுமன்ற சிறப்புத் தேர்வுக் குழு,தேசிய சட்டத் துறை தலைவரை அழைக்கும்.

விளக்கமளிப்பு நிறைவடைந்ததும், அது தொடர்பான முழு அறிக்கை மக்களவையில் தாக்கல் செய்யப்படுமென, செலாயாங் நாடாளுமன்ற உறுப்பினரும், நாடாளுமன்ற சிறப்பு தேர்வுக் குழுவின் தலைவருமான வில்லியம் லியோங் ஜீ கீன் தெரிவித்தார்.

நடப்பு சட்டத் துறை தலைவர் டத்தோ அஹ்மட் டெரிருடின், தேசிய சட்டத்துறை முன்னாள் தலைவர் டான் ஸ்ரீ இட்ருஸ் ஹருன் ஆகிய அருவரும் அழைக்கப்படுவார்கள் என வில்லியம் சொன்னார்.

அவ்விவகாரம் குறித்து விவாதிக்க ஏதுவாக முன் வைக்கப்பட்ட தீர்மானத்தை, மக்களவைத் தலைவர் நிராகரித்தது தொடர்பில், அராவ் நாடாளுமன்ற உறுப்பினர் எழுப்பிய கேள்விக்கு வில்லியம் அவ்வாறு பதிலளித்தார்.

முன்னதாக, எதிர்கட்சி நாடாளுமன்ற உறுப்பினர்களால் முன் வைக்கப்பட்ட சாயிட் வழக்கு விவகாரத்தால், மக்களவையில் சலசலப்பு ஏற்பட்டது குறிப்பிடத்தக்கது.

 Tags
beri penjelasan

Idrus

Isu DNAA Zahid

Jawatankuasa Pilihan Khas Parlimen

panggil Ahmad Terrirudin


டில்லியில்   பாஜக  விவசாய  அணியின்  நிர்வாகி  சுட்டுக்கொலை -பல கோணங்களில் விசாரணை தீவிரம்

புதுடில்லி, ஏப் 15 -டில்லி பாஜக விவசாய அணியின் நிர்வாகியான 60 வயதுடைய சுரேந்திர மதிலாவை அடையாளம் தெரியாத இரண்டு நபர்கள் சுட்டுக் கொன்றனர். டில்லியில் Dwarka விலுள்ள தமது அலுலகத்தில் வேலை செய்துகொண்டிருந்தபோது அங்கு வந்த இரண்டு நபர்கள் அவரை துப்பாக்கியால் சுட்டுக்கொன்றுவிட்டு மோட்டார் சைக்கிளில் தப்பிச்சென்றனர். இந்த சம்பவம் தொடர்பில் கொலை வழக்கை பதிவு செய்த போலீசார் பல கோணங்களில் விசாரணை மேற்கொண்டு வருவதோடு தப்பியோடிய கொலையாளிகளை தீவிரமாக தேடி வருகின்றனர்.

 Tags
BJP leader

Dara

Shot dead on Delhi

surendra Matiala


மலேசியா -பாகிஸ்தான்  நட்புறவு  வலுவடையும்  – அன்வார்

கோலாலம்பூர், ஜன 4 – மலேசியா மற்றும் பாகிஸ்தானுக்கிடையிலான இரு வழி நட்புறவை வலுப்படுத்துவதற்கு இணக்கம் காணப்பட்டுள்ளது. வர்த்தகம், துறைமுகம், கல்வி, தற்காப்பு, கலச்சாரம் மற்றும் மக்களுக்கும் – மக்களுக்குமிடையிலான தொடர்புகளில் புதிய ஒத்துழைப்பை காண்பதற்கான சாத்தியம் குறித்தும் பாகிஸ்தான் பிரதமருடன் தாம் நடத்திய பேச்சுக்களில் இணக்கம் காணப்பட்டதாக பிரதமர் டத்தோஸ்ரீ அன்வார் இப்ராஹிம் தெரிவித்தார். பாகிஸ்தான் பிரதமர் Shebaz Sharif தம்முடைன் தொலைபேசி வாயிலாக தொடர்பு கொண்டு பேசியபோது இது குறித்து விவாதிக்கப்பட்டதாக அன்வார் கூறினார். .

தென் ஆசியாவில் முக்கியமான வர்த்தக பங்காளியாக பாகிஸ்தான் இருந்துவருவதோடு இவ்விரு நாடுகளுக்கிடையே வரலாற்று ரீதியாக நீண்ட கால நட்பு இருப்பதையும் அன்வார் சுட்டிக்காட்டினார். 15ஆவது பொதுத் தேர்தலுக்குப் பிறகு நாட்டின் பிரதமராக அன்வார் நியமிக்கப்பட்டதற்காக அவருக்கு Shebez வாழ்த்துக்களை தெரிவித்துக்கொண்டார். மேலும் அண்மையில் தமது நாட்டில் ஏற்பட்ட வெள்ளப் பேரிடரின்போது உதவி வழங்கிய மலேசிய மக்களுக்கும் Shebaz Sharif தமது நன்றியை தெரிவித்துக் கொண்டார். பாகிஸதான் பிரதமருடன் நடைபெற்ற தொலைபேசி சந்திப்பு குறித்த விவரங்களை அன்வார் தமது முகநூலில் பதிவேற்றம் செய்தார்.

 Tags
anwar

friendship

malaysia

pakistan

strengthen


தீ விபத்து : மூதாட்டியும், சிறுவரும் தீப்புண் காயங்களுக்கு இலக்காகினர்

ஜொகூர் பாரு, கெம்பாசில், வீடொன்றில் ஏற்பட்ட தீயில், 70 வயது மூதாட்டியும், பத்து வயது சிறுவரும் தீப்புண் காயங்களுக்கு இலக்காகினர். 30 வயது மதிக்கத்தக்க மற்றொரு பெண் காயத்திற்கு இலக்கானதாக கூறப்படுகிறது. அதிகாலை மணி ஐந்து வாக்கில் அந்த தீ விபத்து தொடர்பில் அவசர அழைப்பு கிடைத்தாக, லர்க்கின் தீயணைப்பு மீட்புப் படையின் நடவடிக்கை பிரிவு கொமாண்டோ சம்சூல் கோமாரி பாக்கார் தெரிவித்தார். சம்பவ இடத்திற்கு விரைந்த தீயணைப்பு வீரர்கள், அதிகாலை மணி 6.35 வாக்கில் தீயை முழுமையாக கட்டுப்பாட்டுக்குள் கொண்டு வந்தனர். காயமடைந்தவர்கள் சுல்தான் இஸ்மாயில் மருத்துவமனையில் அனுமதிக்கப்பட்டுள்ள வேளை ; தீக்கான காரணம் ஆராயப்பட்டு வருகிறது.

 Tags
burnt

child

Elderly

Fire

People


5 மாத குழந்தையை சுட்டுக்கொன்று தானும் தற்கொலை செய்த பெண் மருத்துவர்

நியூயார்க், ஆகஸ்ட் 8 – நியூயார்க் நகரில் புற்றுநோய் மருத்துவரான பெண் ஒருவர், தனது 5 மாத பச்சிளம் குழந்தையை துப்பாக்கியால் சுட்டுக்கொன்று தானும் தற்கொலை செய்து கொண்ட சம்பவம் பரபரப்பை ஏற்படுத்தியுள்ளது.

நியூயார்க்கின் பிரபல மருத்துவமனை ஒன்றின் புற்றுநோய் சிகிச்சை பிரிவில் மருத்துவராக பணி புரிந்து வந்தார் 40 வயதான கிரிஸ்டல் கஸெட்டா.

சம்பவத்தன்று வெஸ்ட்செஸ்டரில் உள்ள வீட்டில் தனது குழந்தையின் அறைக்குள் நுழைந்த மருத்துவர், துப்பாக்கியால் குழந்தையை சுட்டுக்கொன்றார். பின்னர் துப்பாக்கியை தன்பக்கம் திருப்பி தானும் தற்கொலை செய்திருக்கிறார்.

குடும்ப பிரச்சினை அல்லது மன உளைச்சல் காரணமாக அவர் இந்த முடிவை எடுத்தாரா? என்ற கோணங்களில் போலீசார் விசாரித்து வருகின்றனர்.

 Tags
in murder-suicide

New York City cancer doctor shot child and herself

police say


கோர விபத்தில்  இரண்டு மாத   குழந்தை உட்பட   மூவர்  மரணம்

கோலாலம்பூர், ஜூலை 26 – டுங்குன் Bukit Besi க்கு அருகே கிழக்குக்கரை இரண்டவாவது நெடுங்சாலையில் 375.8ஆவது கிலோமீட்டரில் நிகழ்ந்த கோர விபத்தில் இரண்டு மாத குழந்தை உட்பட மூவர் உயிரிழந்தனர். கிளந்தான் Wakaf Baru விலுள்ள kampung Sema ட்டிலுள்ள தங்களது வீட்டிலிருந்து குவந்தானுக்கு சென்றுகொண்டிருந்த கார் கட்டுப்பாட்டை இழந்து கவிழ்ந்து விபத்திற்குள்ளானதில் அக்காரில் பயணம் செய்த 23 வயதுடைய Raja Nurhanani nabila Raja , அவரது குழந்தை Nik Muhamad மற்றும் Raja Nurhani யின் 53 வயது தாயார் Noreha Mohamad ஆகியோர் மரணம் அடைந்தனர். அந்த விபத்தில் மேலும் இருவர் காயம் அடைந்ததாக Dungun மாவட்ட போலீஸ் தலைவர் Baharudin Abdullah தெரிவித்தார். அக்காரில் சிக்கிக் கொண்ட ஐவர் தீயணைப்பு படை வீரர்களின் உதவியோடு மீட்கப்பட்டனர்.

 Tags
3 termasuk bayi maut

dalam kemalangan di LPT2


பள்ளிகளில்  அனைத்து  சமயப்  பாடங்களும்  போதிப்பதற்கு  அனுமதிப்பீர் – சரவா பி.கே.ஆர் வலியுறுத்து

மீரி, செப் 1 – மலேசியாவின் உண்மையான பல்லின சமயங்கள் இருப்பதை வெளிப்படுத்தும் மபெரும் நடவடிக்கையாக பள்ளிகளில் அனைத்து சமய பாடங்களும் சிறப்பு வகுப்பாக நடத்துவதற்கு கல்வி அமைச்சு அனுமதிக்க வேண்டுமென கோரிக்கை விடுக்கப்பட்டுள்ளது. மலேசிய அரசாங்கத்தினால் அதிகாரப்பூர்வமாக அங்கீகரிக்கப்பட்ட சமயங்கள் தொடர்பான பாடங்கள் பள்ளிகளில் மாணவர்களுக்கு போதிக்கப்பட வேண்டும் . இதன்வழி அனைத்து மாணவர்களும் தங்களது சமயங்களை பயில முடியும் என சரவா PKR துணைத் தலைவர் Senator Abun Sui தெரிவித்தார். இஸ்லாமிய சமயத்தைச் சேர்ந்த மாணவர்கள் மற்றும் ஆசிரியர்களுக்கு சிறப்பு பாடத்திட்டமான Imam Al Nawawi யின் 40 Hadith தொகுதி பாடத் திட்டத்தை அறிமுகப்படுத்தவிருப்பதாக அண்மையில் கல்வி அமைச்சு அறிவித்திருந்தது.

சரவாக்கில் இதர அனைத்து சமயங்களைச் சேர்ந்த மாணவர்களுக்கும் அவரகளது சமயங்கள் பள்ளிகளில் போதிப்பதற்கு அனுமதிக்க வேண்டும் என கல்வி அமைச்சை Sarawak PKR கேட்டுக்கொள்வதாக சராவா பக்காத்தான் ஹராப்பான் தகவல் பிரிவு தலைவருமான Senator Abun Sui வலியுறுத்தினார். நமது நாட்டிலுள்ள கிறிஸ்துவ, பௌத்த, இந்து மற்றும் இதர சமயங்கள் குறித்து சிறப்பு வகுப்புக்களை சம்பந்தப்பட்ட சமயங்களைச் சேர்ந்த தகுதியான ஆசிரியர்கள் பள்ளிகளில் போதிப்பதற்கு கல்வி அமைச்சு அனுமதிக்க வேண்டும் என அவர் கேட்டுக்கொண்டார். இதன்வழி முஸ்லீம் மற்றும் முஸ்லீம் அல்லாத அனைத்து மாணவர்களும் தங்களது சமய நம்பிக்கையை பள்ளி பாடத்திட்டத்திற்கு ஏற்ப கற்பதற்கான வாய்ப்பு ஏற்பட முடியும் என அவர் சுட்டிக்காட்டினார்.

 Tags
Allow lessons for every religion

in all schools

PKR tells government

Sarwak


டாக்டர் மகாதீர் மீதான விசாரணை அறிக்கை அடுத்த வாரம்  சட்டத்துறை  அலுவலகத்திற்கு அனுப்பி வைக்கப்படும்

கோலாலம்பூர், ஜூன் 4 – நாட்டின் மாமன்னரை சிறுமைப்படுத்தியது தொடர்பில் முன்னாள் பிரதமர் துன் டாக்டர் மகாதீர் முகமட் மீதான விசாரணையை போலீசார் முடித்துக்கொண்டுள்ளனர். அரச அமைப்பை சிறுமைப்படுத்தியது தொடர்பான விசாரணையை அரச மலேசியா போலீஸ் முடித்துக்கொண்டதோடு இது தொடர்பான விசாரணை அறிக்கை செவ்வாய்க்கிழமை சட்டத்துறை தலைவரின் அலுவலகத்திற்கு அனுப்பிவைப்பார்கள் என போலீஸ் செயலாளர் டத்தோ Noorsiah Saaduddin தெரிவித்தார், குற்றவியல் விசாரணை பிரிவின் அதிகாரிகள் மலாய்க்காரகர்கள் பிரகடனம் தொடர்பில் விசாரணையை மேற்கொண்டு வருகின்றனர். பாஸ் தலைவர் அப்துல் ஹடி அவாங் மற்றும் பினாங்கு துணை முதலமைச்சர் டாக்டர் பி.ராமசாமி ஆகியோருக்கு எதிராகவும் விசாரணை தொடங்கியுள்ள போதிலும் அவர்களிடம் இன்னும் வாக்குமூலம் பதிவு செய்யபபடவில்லை.

 Tags
AG next week

Dr mahathir probe

police wrap up

sending paper to


முன்னாள் பள்ளி நண்பர்கள் மற்றும் ஆசிரியர்களுடன் மலர்ந்த நினைவு.

பத்து காஜா , ஜூலை 24 – 46 வருடத்திற்கு பிறகு தமிழ்ப்பள்ளியில் படித்த முன்னாள் மாணவர்கள் தங்களது முன்னாள் பள்ளி நண்பர்கள் மற்றும் ஆசிரியர்களுடன் சேர்ந்து கடந்த 21-ஆம் தேதி வெள்ளிக்கிழமை பத்து காஜாவில் உள்ள தங்கும் விடுதியில் ஒன்றுகூடல் நிகழ்ச்சியை ஏற்பாடு செய்திருந்தனர்.

இந்த ஒன்று கூடல் நிகழ்ச்சியில் பத்து காஜாவில் உள்ள கிந்தா வெளி, சங்காட் மற்றும் கிந்தா கெலாஸ் ஆகிய 3 தோட்டப்புற தமிழ்ப்பள்ளி மாணவர்களும் ஆசிரியர்களும் கலந்து கொண்டனர்.

இந்நிகழ்ச்சியில் முன்னாள் மாணவர்களை ஒன்றிணைத்து பள்ளியில் கற்பித்த ஆசிரியர்களுக்கு சிறப்பு செய்ததோடு அவர்களுக்கு சிறப்பு விருந்தும் வழங்கப்பட்டதென முன்னாள் மாணவரான திரு.ராமநாதன் தெரிவித்தார்.

மூன்று நாட்களுக்கு நடைபெற்ற இந்நிகழ்ச்சியில் எஸ்.எம்.கே எஸ்.எம்.ஆர் இடைநிலை பள்ளியை சேர்ந்த மாணவர்களும் கலந்து கொண்டனர்.

இந்நிகழ்ச்சியில் கலந்து கொண்ட முன்னாள் மாணவர்கள் தங்களது பள்ளி அனுபவங்களையும் , கருத்துகளையும் பகிர்ந்து கொண்டனர்.

நீண்ட நாட்கள் கழித்து, நண்பர்களோடு கல்வி போதித்த ஆசிரியர்களையும் சந்திக்க முடிந்தது பழைய நினைவுகளை தட்டி எழுப்பியிருப்பதாக இந்நிகழ்வில் கூடியவர்கள் கூறியுள்ளனர்.

 Tags
Memories blossomed with former school friends and teachers


வங்கி ஊழியர்களுக்கு 18 விழுக்காடு வரையில் சம்பள ஒருங்கிணைப்பு

வர்த்தக வங்கிகளில் பணிப்புரியும், அலுவலக நிலை ஊழியர்கள் 18 விழுக்காடு வரையில் சம்பள ஒருங்கிணைப்பு சலுகையை பெறவுள்ளனர்.

சுமார் ஈராண்டுகள் பேச்சுவார்த்தைக்கு பின், அது தொடர்பான ஒப்பந்தத்தில், NUBE – தேசிய வங்கி ஊழியர் சங்கமும், MCBA – மலேசிய வர்த்தக வங்கிகள் சங்கமும் கையெழுத்திட்டன.

அந்த ஒப்பந்தத்தின் வாயிலாக, சம்பள ஒருங்கிணைப்புடன், 20-பதுக்கும் அதிகமான நிதி சாராத ஊக்குவிப்பு சலுகைகளையும், நிதி அடிப்படையிலான ஊக்கத் தொகைகளையும் வங்கி தொழிலாளர்கள் பெறுவார்கள் என, தேசிய வங்கி ஊழியர் சங்கத்தின் பொதுச் செயலாளர் ஜே.சாலமன் தெரிவித்தார்.

தீபகற்ப மலேசியாவிலுள்ள, சுமார் 17 ஆயிரம் வங்கி ஊழியர்கள் அதனால் பயனடைவார்கள் என எதிர்பார்க்கப்படுகிறது.

 Tags
for bank employees

of up to 18 percent

Salary consolidation


மாவட்ட அளவிலான வலைப்பந்து போட்டி; தங்கம் வென்று சிகாம்புட் தமிழ்ப்பள்ளி சாதனை

கோலாலம்பூர் , ஜூலை 31 – கடந்த ஜூலை 24 மற்றும் 27-ஆம் தேதி நடைபெற்ற ஆரம்ப பள்ளிகளுக்கு இடையிலான செந்தூல் மாவட்ட ரீதியில் நடைப்பெற்ற வலைப்பந்து போட்டியில் வரலாற்றிலேயே முதல் முறையாக தமிழ்ப்பள்ளி ஒன்று தங்கம் வென்று வாகை சூடிய பெருமையை பெற்றிருக்கிறது சிகாம்புட் தமிழ்ப்பள்ளி

இப்பள்ளியை பிரதிநிதித்து மொத்தம் 14 மாணவர்கள் போட்டியில் பங்கெடுத்து தங்க கிண்ணத்தை வென்று பள்ளிக்கு நற்பெயரை தேடி தந்துள்ளனர்.

இறுதிச் சுற்றில் சிகாம்புட் தமிழ்ப்பள்ளி போட்டியாளர்கள் கம்போங் பத்து தேசிய பள்ளியின் குழுவோடு போட்டியிட்டு 10-8 எனும் புள்ளியின் அடிப்படையில் இப்பதக்கத்தை வென்றுள்ளனர்.

மாவட்ட ரீதியிலான வலைப்பந்து போட்டியில் சுழற்கிண்ணத்தைக் கைப்பற்றிய முதல் தமிழ்ப்பள்ளி என்ற பெருமையோடு மொத்தம் 6 மாணவர்கள் எதிர்வரும் மாநில அளவிலான வலைப்பந்துப் போட்டிக்குத் தகுதி பெற்றுள்ளனர்.

கடந்தாண்டு நடைப்பெற்ற போட்டியில், மாவட்ட ரீதியில் இரண்டாம் நிலையிலும் மாநில ரீதியில் மூன்றாம் பரிசையும் சிகாம்புட் தமிழ்ப்பள்ளி வென்றது குறிப்பிடத்தக்கது.

தமிழ்ப்பள்ளி, சீனப்பள்ளி மற்றும் தேசியப் பள்ளிகளை பிரதிநிதித்து மொத்தம் 34 குழுக்கள் இப்போட்டியில் பங்கெடுத்த நிலையில், 5 தமிழ்ப்பள்ளிகள் தங்களின் குழுக்களை அனுப்பியிருந்தன.

கல்வி கேள்விகளில் மட்டுமே சிறந்து விளங்காமல் தமிழ்ப்பள்ளி மாணவர்கள் விளையாட்டுத் துறையிலும் சளைத்தவர்கள் அல்ல என்பதற்கு இந்த வெற்றி ஒரு சான்றாகும். மாநில ரீதியிலும் இவர்கள் வெற்றிப்பெற வாழ்த்துவோம்.

 Tags
by winning gold

District Level Netball Tournament; Sigamput Tamil School achievement


அலோஸ்டாரில்  நாளை நடைபெறும்  கெடா  Madani  திறந்த இல்ல  உபசரிப்பில் 10,000  பேர்  கலந்துகொள்வர்

அலோஸ்டார், ஏப் 27- அலோஸ்டார் Dataran Stargate ட்டில் நாளை வெள்ளிக்கிழமை நடைபெறும் Kedah Madani திறந்த இல்ல உபசரிப்பில் சுமார் 10,000 பேர் கலந்துகொள்வார்கள் என எதிர்பார்க்கப்படுகிறது. அந்த நிகழ்வில் பிரதமர் டத்தோஸ்ரீ அன்வார் இப்ராஹிம் , துணைப்பிரதமர் டத்தோஸ்ரீ Ahmad Zahid Hamidi ஆகியோர் உரையாற்றுவர்கள் என நிகழ்வின் நிர்வாக இயக்குனர் டத்தோ Zamri Yusuf தெரிவித்தார். மாலை மணி 5 அளவில் தொடங்கும் அந்த நிகழ்வில் இளைஞர் உட்பட சமூக தலைவர்கள் Madani கேட்பாடு குறித்து உரையாற்றுவார்கள் என அவர் கூறினார்.

 Tags
About 10.000 expected

at Kedah Madani

on April 28

Open House


முன்னாள் கணவரை தாக்கிய கணக்காய்வாளர் கைது

அம்பாங், ஆகஸ்ட்டு 7 – முன்னாள் கணவரை அடித்து காயப்படுத்திய பெண் ஒருவர் கைதுச் செய்யப்பட்டுள்ளார்.

நேற்று ஞாயிற்றுகிழமை மாலை மணி 6.55 வாக்கில், புக்கிட் இண்டாவிலுள்ள வாடகை வீட்டை, அதன் உரிமையாளரிடம் ஒப்படைப்பதற்கு முன், அந்த 28 வயது ஆடவர் சுத்தம் செய்துக் கொண்டிருந்த போது அச்சம்பவம் நிகழ்ந்ததாக, அம்பாங் ஜெயா போலீஸ் தலைவர் அசிஸ்டன் கமிஸ்னர் முஹமட் அஜாம் இஸ்மாயில் தெரிவித்தார்.

அவ்வீட்டிற்கு சென்ற 38 வயது பெண், அவ்வாடவர் வாங்கிய 87 ஆயிரம் ரிங்கிட் கடன் தொடர்பில் ஏசியதோடு, உதட்டில் குத்தி, கூரிய ஆயுதம் கொண்டு தலையில் தாக்கியுள்ளார்.

அதோடு, வயிற்றில் எட்டி உதைத்ததாகவும் கூறப்படுகிறது.

அவ்வாடவர் செய்த போலீஸ் புகாரை தொடர்ந்து, இரவு மணி 9.45 வாக்கில் கணக்காய்வாளராக பணிப்புரியும் அப்பெண் அம்பாங்கில் கைதானார்.

குற்றவியல் சட்டம் மற்றும் குடும்ப வன்செயல் சட்டத்தின் கீழ் அச்சம்பவம் விசாரிக்கப்படுகிறது.

ஜூலை 11-ஆம் தேதி மணவிலங்கு பெற்ற அந்த தம்பதியருக்கு, ஒரு வயது ஏழு மாதம் நிரம்பிய பெண் குழுந்தை ஒன்று உள்ளது குறிப்பிடத்தக்கது.

 Tags
Akauntan pukul

bekas suami diberkas


வெள்ளத்தில்  பாதிக்கப்பட்ட சா ஆ மக்களுக்கு    பல்வேறு  உதவிகள்  தேவைப்படுகின்றன

ஜோகூர் பாரு, மார்ச் 9 – ஜோகூரில் ஏற்பட்டுள்ள வெள்ளம் சா ஆ வட்டாரத்தில் மிகவும் மோசமான பாதிப்பை ஏற்படுத்தியுள்ளது. துணைப்பிரதமர் டத்தோஸ்ரீ Ahmad Zahid Hamidi யின் இந்திய சமூகத்திற்கான சிறப்பு அதிகாரியாக நியமிக்கப்பட்டுள்ள அர்விந்த் அப்பளசாமி சா ஆ வட்டாரத்திற்கு நேற்று வருகை புரிந்து அங்குள்ள மக்களுக்கு உணவுப் பொட்டலங்களையும் வழங்கினார். அதோடு பாதிக்கப்பட்ட மக்களை நேரடியாக சந்தித்து அவர்கள் எதிர்நோக்கும் பிரச்சனைகனையும் அவர் கண்டறிந்தார்.

வெள்ளத்தினால் மிகவும் மோசமாக பாதிக்கப்பட்ட சா ஆ தமிழ்ப்பள்ளியையும் அவர் பார்வையிட்டார். அப்பள்ளியில் சுமார் 300 மாணவர்கள் பயில்வதால் அவர்கள் அனைவருக்கும் சீருடைகள் வழங்குவதற்கான ஏற்பாடு செய்வதற்கும் அர்விந்த் முன்வந்தார். பள்ளி திறந்தவுடன் மாணவர்களின் சீருடைக்கான அளவுகளை தெரிவிக்கும்படியும் அவர் பள்ளி தலைமையாசிரியரை கேட்டுக்கொண்டார்.

 Tags
Chah Ah

Flood victims

need help


ஜோகூர் மாநில  பள்ளிகளின் தலைமை உதவி  இயக்குனர்  விஜயன் காலமானார்

ஜோகூர் பாரு, ஜூன் 7 – ஜோகூர் மாநில தமிழ்ப்பள்ளிகளின் முன்னாள் உதவி இயக்குனரும், தற்போது ஜோகூர் மாநில பள்ளிகளின் தலைமை உதவி இயக்குனராகவும் இருந்த விஜயன் ராமசாமி மாரடைப்பினால் நேற்று காலமானார். ஜோகூர் ரீவர் தோட்டத்தில் பிறந்தவரான விஜயன் 1986ஆம் ஆண்டு மலாயா பல்ககைலக்கழத்தில் சமூக அறிவியல் துறையில் பட்டம் பெற்றவுடன் உலுத்திராம் இடைநிலைப் பள்ளியில் ஆசிரியராக பணியாற்றினர். அதன் பின்னர் 2,000 ஆம் ஆண்டு தொடங்கி சுமார் 20 ஆண்டு காலம் ஜோகூர் தமிழ் பள்ளிகளில் தமிழ் மொழி உதவி இயக்குனராக அவர் நியமிக்கப்பட்டார். 2020ஆம் ஆண்டு அவர் ஜோகூர் மாநில தலைமை உதவி இயக்குனராக பதவி உயர்வு பெற்றதைத் தொடர்ந்து அந்த பொறுப்பில் அவர் இருந்து வந்தார்.

58 வயதுடைய அவருக்கு மனைவி விஜயலட்சுமி மற்றும் நான்கு பிள்ளைகள் உள்ளனர். நாளை காலை ஜூன் 8ஆம் தேதி வியாழக்கிழமை உலுத்திராமிலுள்ள அவரது வீட்டில் காலை 8 மணிக்கு மேல் நடைபெறும் இறுதி சடங்கிற்குப் பின் சுங்கை திராம் நிர்வானா மின் சுடலையில் விஜயனின் நல்லுடல் தகனம் செய்யப்படும் என அவரது குடும்பத்தினர் தெரிவித்துள்ளனர். இதனிடையே விஜயனின் மறைவினால் துயருறும் அவரது மனைவி மற்றும் குடும்பத்தினருக்கு ஜோகூர் மாநில கல்வித்துறை ஆழ்ந்த அனுதாபத்தை தெரிவித்துக் கொண்டுள்ளது.

 Tags
Director Vijayan

Johor State of

passed away

schools Chief Assistant


வேலை நேரம் முடிந்துவிட்டது;  விமானத்தை  பாதியிலேயே எடுக்க  மறுத்த விமானிகள்

புதுடில்லி, ஜூலை 2 – அண்மையில் லண்டனிலிருந்து புதுடில்லிக்கான அனைத்துலக சேவையில ஈடுபட்டிருந்த இந்திய விமானத்தை ஓட்டிய இரு விமானிகள் திடடமிட்டபடி அவ்விமானத்தை டில்லியில் தரையிறக்காமல் தங்களுக்கு வேலை முடிந்துவிட்டதாக கூறி ஜெய்ப்பூரிலேயே விட்டுச் சென்றுவிட்டனர்.

அதிகாரிகள் எவ்வளவோ கூறியும் அந்த விமானிகள் பயணிகளை ஜெய்ப்பூரிலிருந்து டில்லிக்கு கொண்டுச் செல்ல மறுத்துவிட்டனர்.

இதனால் ஆறு மணி நேரம் காத்திருந்த அவ்விமானத்தின் பயணிகள் வேறு வழியின்றி சாலை வழியாக டில்லிக்கு கொண்டுச் செல்லப்பட்டனர்.

தொடக்கத்தில் டில்லியின் வானிலை மோசமாக இருந்ததால் அந்த விமானம் ஜெய்ப்பூருக்கு திருப்பிவிடப்பட்டது.

இந்நிலையில்தான், விமானம் மீண்டும் புறப்படுவதற்கான அனுமதி கிடைத்தும் விமானிகள் விமானத்தை எடுக்க மறுத்துவிட்டனர்.

இதனால் விமான நிலையத்தில் பதற்ற நிலை உருவாகி அதில் பயணித்த பயணிகள் தங்களின் அதிருப்தியை வெளிப்படுத்த தொடங்கினர்.

இறுதியாக வேறு வழியின்றி தரைவழி பயணிகள் தங்களின் இடத்திற்கு அனுப்பி வைக்கப்பட்டனர்.

 Tags
Air India passengers

By Road

sent to Delhi

waited for 6 hours;


இருதய நிபுணத்துவ மருத்துவமனையின்  கண்காணிப்பில்  டாக்டர் மகாதீர்

கோலாலம்பூர், ஆக 4 – முன்னாள் பிரதமர் டாக்டர் மகாதீர் இருதய நிபுணத்துவ மருத்துவமனையில் கண்காணிப்புக்காக அனுமதிக்கப்பட்டுள்ளார். இரண்டு முறை பிரதமராக இருந்துள்ள 98 வயதுடைய மகாதீர் செவ்வாக்கிழமையன்று தேசிய இருதய சிகிச்சை மையமான IJN னில் சேர்க்கப்பட்டார். அவர் நலமாக இருப்பதோடு மருத்துவர்களின் கண்காணிப்பில் இருப்பதாக தெரிவிக்கப்பட்டது. தொற்று காரணமாக டாக்டர் மகாதீருக்கு சிகிச்சை வழங்கப்பட்டு வருவதாகவும் அவருக்கு எந்தவொரு ஆபத்தும் இல்லையென மகாதீருக்கு நெருக்கமான அதிகாரி ஒருவர் தெரிவித்தார். 2021 ஆம் ஆண்டு டிசம்பர் மற்றும் 2022 ஆம் ஆண்டு ஜனவரி மாதமும் மருத்துவ பரசோதனைக்காக மகாதீர் சில நாட்கள் மருத்துவமனையில் அனுமதிக்கப்பட்டிருந்தார். இருதய பிரச்சனைகளுக்கு உள்ளாகியுள்ள அவர் பலமுறை மாரடைப்புக்கு உள்ளானதோடு இருதய இரத்த நாள அறுவை சிகிச்சையும் மேற்கொண்டுள்ளார்.

 Tags
dr mahathir

in IJN

says sorce

under observation


ஒருதலைப்பட்சமாக பிள்ளைகள் மதமாற்றம் செய்யப்பட்ட வழக்கு ; இந்து தாயின் பராமரிப்பு உத்தரவில் தலையிட பெர்லீஸ் இஸ்லாமிய துறைக்கு அனுமதி

ஒருதலைப்பட்சமாக மூன்று பிள்ளைகள் மதமாற்றம் செய்யப்பட்டதாக கூறப்படும் வழக்கில் தலையிட்டு, பராமரிப்பு உத்தரவை மாற்றுவதற்கு பெர்லீஸ் இஸ்லாமிய துறைக்கு இன்று மேல் முறையீட்டு நீதிமன்றம் அனுமதி வழங்கியது.

டத்தோ ஹாஸ் ஜான் மெஹாட் தலைமையிலான மூவர் அடங்கிய நீதிபதி குழு அந்த அனுமதியை வழங்கியது.

திருமணம் – விவாகரத்துச் சட்டம், நீதிமன்ற நடைமுறைச் சட்டம் ஆகியவற்றின் கீழ், பிள்ளைகள் ஒருதலைப்பட்சமாக இஸ்லாம் மதத்திற்கு மாற்றப்பட்ட வழக்கு தொடர்பில், அவர்களின் இந்து தாயான லோ சிவூ ஒங்கிற்கு வழங்கபட்ட முழு பராமரிப்பு உத்தரவில் தலையிட பெர்லீஸ் இஸ்லாமிய மற்றத்திற்கு அதிகாரம் இருப்பதாக நீதிபதி டத்தோ ஹாஸ் ஜான் மெஹாட் தெரிவித்தார்.

அதனால், பெர்லீஸ் இஸ்லாமிய துறை செய்திருந்த மேல்முறையீட்டிற்கு அனுமதி வழங்கப்பட்டதாக அவர் சொன்னார்.

கடந்தாண்டு பிப்ரவரி மாதம் 21-ஆம் தேதி, சமூக நலத் துறையின் பராமரிப்பில் வைக்கப்பட்டிருந்த அம்மூன்று பிள்ளைகளையும் உடனடியாக அவர்களின் தாயாரான லோவிடம் ஒப்படைக்க உயர் நீதிமன்றம் உத்தரவிட்டது. அதே சமயம் அப்பிள்ளைகளின் முழு பராமரிப்பு அனுமதியும் லோவிடமே ஒப்படைக்கவும் உத்தரவு பிறப்பிக்கப்பட்டது.

அந்த உத்தரவை எதிர்த்து பெர்லீஸ் இஸ்லாமிய துறை மேல்முறையீடு செய்தது குறிப்பிடத்தக்கது.

 Tags
custody order

gets green light

Loh Siew Hong’s

Perlis Islamic council

to intervene in Hindu mum

unilaterally converted children


போதைப் பொருள் தயாரிப்பு  கூடம்  முறியடிப்பு  மூவர் கைது

ஜோர்ஜ் டவுன், ஆக 15 – பினாங்கில் ஹரோய்ன் போதைப் பொருள் தயாரிப்பு கூடம் முறியடிக்கப்பட்டதோடு உள்நாட்டைச் சேர்ந்த மூவர் கைது செய்யப்பட்டனர். சிம்பாங் அம்பாட், தென் செபெராங் பிறை மற்றும் மத்திய செபெராங் பிறை யில் மேற்கொள்ளப்பட்ட சோதனை நடவடிக்கையின் மூலம் இரண்டு சகோதரர்கள் உட்பட மூவர் கைது செய்யப்பட்டதாக பினாங்கு போலீஸ் தலைவர் டத்தோ Khaw Kok chin தெரிவித்தார். சிம்பாங் அம்பாட்டிலுள்ள ஒரு வீட்டில் போதைப் பொருள் தயாரிப்பு கூடம் செயல்பட்டுள்ளதை அறிந்து அந்த வீட்டில் இருந்த மற்றொரு சந்தேகப் பேர்வழி கைது செய்யப்பட்டதாக அவர் கூறினார். அதோடு போலீஸ் மேற்கொண்ட நடவடிக்கையின் மூலம் 184,800 மதிப்புள்ள 13.5 கிலோகிரேம் போதைப் பொருள் பறிமுதல் செய்யப்பட்டதாகவும் Khaw Kok Chin கூறினார்.

 Tags
dua beradik antara tiga tahan

Makmal haram proses dadah tumpas


அம்னோவில் களையெடுப்பு ; புரட்சிக்கான குரலை முடக்கி விடும் – கைரி அச்சம்

கோலாலம்பூர், பிப் 1 – தாம் உட்பட கட்சியில் இருந்து மேலும் சிலர் நீக்கமும் , இடைநீக்கமும் செய்யப்பட்டதன் வாயிலாக, அம்னோவிற்குள் புரட்சிக்கான குரல் முடங்கிவிடக் கூடுமென , கைரி ஜமாலுடின் தமது ஐயப்பாட்டினை வெளிப்படுத்தினார்.

கட்சிக்குள் இன்னும் புரட்சிக்கான் குரல் இருக்கின்றது. ஆனால் அவர்கள் குரல் எழுப்பினால் தண்டிக்கப்படுவோம் என்ற அச்சத்தில் இருப்பதாக கைரி கூறினார்.

இதனிடையே தம்மை இன்னும் அம்னோ உறுப்பினராகவே கருதுவதாக கூறிய கைரி, தமது ‘வீட்டிலிருந்து’ தாம் தூக்கியெறியப்பட்டதாகவும், தாமாகவே கட்சியிலிருந்து வெளியேறவில்லை எனவும் குறிப்பிட்டிருக்கிறார்.

 Tags
KJ is worried

reformist vote

that the purge in Umno

will undermine the


தாய்லாந்து பிரதமரை தேர்வுச் செய்யும் வாக்கெடுப்பு ; பிடா லிம்ஜாரோன்ராத் தோல்வி

தாய்லாந்து, ஜூலை 14 – கடந்த மே மாதம் நடைபெற்ற பொதுத் தேர்தலில், அதிக இடங்களைக் கைப்பற்றி வெற்றி பெற்ற, Move Forward சீர்திருந்த ஆதரவுக் கட்சியின் தலைவர் பிடா லிம்ஜாரோன்ராட் (Pita Limjaroenrat), நேற்று நாடாளுமன்றத்தில் நடைபெற்ற பிரதமர் வேட்பாளருக்காக வாகெடுப்பில் தோல்விக் கண்டார்.

வாக்கெடுப்பின் போது, நாடாளுமன்ற உறுப்பினர்கள் பலர் அணிசேர அல்லது நடுநிலையான நிலைப்பாட்டை கடைப்பிடித்ததால், 42 வயது பிடா தோல்விக் கண்டதாக கூறப்படுகிறது.

2014-ஆண்டு ஆம் ஆண்டு இராணுவ புரட்சிக்கு பின்னர், தாய்லாந்து சட்டத்தில் செய்யப்பட்ட திருத்தத்தின் அடிப்படையில், தேர்தலில் வெற்றி பெரும் கட்சி, ஆட்சி அமைக்க நாடாளுமன்றத்தில், இராணுவத்தால் நியமிக்கப்பட்ட செனட்டர்களின் பெரும்பான்மை ஆதரவை பெற்றிருக்க வேண்டும்.

பிரதமராக பதவியேற்ற 375 பெரும்பான்மை வாக்குகளை பெற வேண்டும். எனினும், பிடா 324 வாக்குகளை மட்டுமே பெற்ற வேளை; 182 பேர் அவருக்கு எதிராகவும், 199 பேர் நிடுநிலையாகவும் வாக்களித்தாக கூறப்படுகிறது.

தாய்லாந்து முடியாட்சியை அவமதிப்பதைத் தடுக்கும் சட்டத்தை மறுசீரமைக்கப்போவதாக, MFP கட்சி தனது தேர்தல் வாக்குறுதியில் கூறியிருந்ததே பிடாவின் தோல்விக்கு காரணம் என கூறப்படுகிறது.

பிடா பதற்றத்தைத் தூண்டுவதாகவும், அரச குடும்பத்தை பலவீனப்படுத்த முயற்சிப்பதாகவும் செனட்டர்கள் பலர் குற்றம் சாட்டியுள்ளனர்.

எனினும், அடுத்த வாரம் மற்றொரு வாக்கெடுப்பு நடைபெற உள்ளதால், பிடா அதில் மீண்டும் போட்டியிடுவார் என கூறப்படுகிறது.

 Tags
gagal jadi Perdana Menteri

Pita Limjaroenrat

thailand